title: गैंग्स ऑफ वासेपुर – भाग 1

text: सरदार खान वासेपुर में सबसे अधिक भयकारी आदमी बन जाता है और अपने व्यापार को लौह अयस्क चोरी करने के लिए स्थानांतरित करता है। दानिश खान (विनीत कुमार सिंह) पारिवारिक व्यवसाय से जुड़ता है। सुल्तान कुरैशी के एक असफल हमले में दानिश को मामूली चोट आती है और वही सरदार खान और नगमा के बीच सुलह का कारण बनता है। सरदार खान रामाधीर को ढूँढ़ता है और उसके परिवार को कभी भी कुछ भी होने पर भयानक परिणामों की चेतावनी देता है। इधर अब परिपक्व हो चुका फैज़ल (नवाज़ुद्दीन सिद्दीकी) बॉलीवुड फिल्मों से गंभीर रूप से प्रभावित होता है और वह बॉलीवुड के पात्रों के साथ काल्पनिक व्यवहार, बातचीत और ड्रेसिंग शुरू कर देता है। सरदार बंदूक खरीदने के लिए फैजल को वाराणसी भेजता है, लेकिन वापसी में फैजल को पुलिस ने पकड़ लिया और जेल में डाल दिया। रिहा होने पर वह बंदूक विक्रेता यादव जी को मार डालता है, जो फैजल से अनभिज्ञ था। वह नामचीन हत्यारा था जिसने शाहिद खान (फैजल के दादा) को मार दिया था और जिसने फैजल को पहले पुलिस से फँसाया था। इस बीच, सरदार एक स्थानीय मंदिर से संबंधित एक झील को जब्त कर लेता है और मछली विक्रेताओं से कमीशन लेता है जो उस झील में पकड़ बनाते हैं। दानिश खान बहुत प्रयत्न और चतुराई से सुल्तान कुरैशी की बहन शमा परवीन से शादी करते हैं और इस तरह कुरैशी और खान परिवारों के बीच एक असहज शांति स्थापित होती है। उसी समय, फैजल ने मोहसिना हामिद (हुमा कुरेशी) से रोमांस करना शुरू कर दिया, जो कि सुल्तान के ही कबीले की थी।


title: गैंग्स ऑफ वासेपुर – भाग 1

text: फैजल को यह पता नहीं रहता है कि उसका नशे में साथ देने वाला जिगरी दोस्त फजलू सुल्तान से मिल गया है और वह फजलू से बातचीत में बोल देता है कि उसके पिता सरदार खान अगले दिन अकेले यात्रा करेंगे। उस रात देर से फैज़ल के सो जाने पर फ़ज़लू ने कुरैशी को फोन किया और उन्हें बताया कि अगले दिन सरदार खान के अंगरक्षक उसके साथ नहीं होंगे। अगली सुबह सरदार अकेले घर छोड़ता है और दुर्गा के घर पहुँचता है जहाँ वह उसे पारिवारिक खर्च के लिए दस हजार रुपये देता है। सरदार के चले जाने के बाद दुर्गा भी कुरैशी को फोन करती है और उन्हें बताती है कि उसने अपना घर छोड़ दिया है। कुरैशी गुंडे सरदार की कार का पीछा करते हैं और जब वह पेट्रोल पंप पर तेल भरवाने के लिए रुकता है तो वे कवर के लिए कार में सरदार के बैठे रहने पर ही शूटिंग शुरू कर देते हैं। सुल्तान और उसके कुरैशी गुंडों ने एक सटीक और अचूक मार सुनिश्चित करने के लिए कार की खिड़की के माध्यम से करीब से कई दौर गोलियाँ चलायीं और भाग गये। एक को कुछ लोग पकड़ लेते हैं। इसके बाद काफी घायल और हैरान सरदार खान ने कार का दरवाजा खोला और कई गोली के घावों के बावजूद पिस्तौल ताने खड़ा हुआ। एक गोली उसके सिर में लगी थी। किसी तरह चलते हुए अंततः वह गिर जाता है।


title: गैंग्स ऑफ वासेपुर – भाग 1

text: वरुण ग्रोवर और पीयूष मिश्रा द्वारा गीत लिखे गये थे और स्नेहा खानवल्कर और पीयूष मिश्रा द्वारा संगीत रचित किया गया है।


title: गैंग्स ऑफ वासेपुर – भाग 1

text: गैंग्स ऑफ वासेपुर – भाग 1 ने पहले चार दिनों में 12.25 करोड़ का व्यवसाय हुआ। फ़िल्म ने अपने पहले सप्ताहांत में लगभग 10 करोड़ का शुद्ध मुनाफा एकत्र कर लिया था। संग्रह सभी जगह सामान था। फिल्म के दोनों भागों के निर्माण में 18.5 करोड़ की उत्पादन लागत आई थी और पहले भाग के पहले सप्ताह के 17.5 करोड़ के संग्रह साथ, फिल्म ने कुल उत्पादन लागत सफलतापूर्वक पुनर्प्राप्त कर ली थी। "गैंग्स ऑफ वासेपुर" दूसरें सप्ताह में कुल 7 करोड़ का व्यवसाय हुआ था। "गैंग्स ऑफ वासेपुर - भाग 1" ने 27 जुलाई 2012 तक भारत में 27.52 करोड़ अर्जित कर लिया था। और फिल्म को अंततः सफल घोषित किया गया।


title: गैंग्स ऑफ वासेपुर – भाग 1

text: फिल्म के लिए सफलता पार्टी गुरुवार, 5 जुलाई, देर शाम को बांद्रा, मुंबई में एस्कोबार में आयोजित की गई थी।


title: केमिल बेंसो कावूर

text: केमिल बेंसो कावूर (इतालवी: Camillo Benso Conte di Cavour [kaˈmilːo ˈbɛnso ˈkonte dikaˈvuːr] ; अंग्रेजी : Camillo Paolo Filippo Giulio Benso, Count of Cavour, of Isolabella and of Leri ; १८१०-१८६१) इटली का राजमर्मज्ञ (स्टेट्समैन)ञ तथा इटली के एकीकरण आन्दोलन का प्रमुख नेता था। वह मूल लिबरल पार्टी का संस्थापक था। इटली के एकीकरण के बाद वह इटली का प्रधानमन्त्री बना किन्तु केवल तीन माह पश्चात उसकी मृत्यु हो गयी।


title: केमिल बेंसो कावूर

text: कावूर का जन्म १ अगस्त १८१० ई. को पीदमांत सेवॉय राज्य के त्यूराँ नामक स्थान में हुआ। सांमत घराने में जन्म लेकर उसने अपना जीवन अपने राज्य की सेना इंजीनियर के रूप में आरंभ किया। परंतु १८३१ ई. में चार्ल्स एलबर्त के पीदमांत के सिंहासन पर आरूढ़ होने पर उसने सेना से त्यागपत्र दे दिया।


title: केमिल बेंसो कावूर

text: अपने जीवन के प्रारंभिक काल से ही वह उदारवादी विचारधारा से प्रभावित था और निरंकुशता तथा धार्मिक कट्टरता से घृणा करता था। अध्ययन तथा विदेशभ्रमण ने उसे नए युग के नवीन आदर्शो तथा तथ्यों से परिचित कराया। तात्कालिक औद्योगिक क्रांति तथा प्रजातंत्र के उदय से यूरोप के समाज पर गहरा प्रभाव पड़ा था। काबूर अपने युग की घटनाओं के महत्व को भली भाँति समझता था।


title: केमिल बेंसो कावूर

text: जुलाई, १८३० ई. की फ्रांसीसी क्रांति के पश्चात् वह सांवैधानिक राजतंत्र (अथवा नियंत्रित राजतंत्र) का समर्थक हो गया। उसके अनुसार इस राज्यप्रणाली के आधार से प्राचीन राजतंत्र को नए युग के योग्य बनाया जा सकता था। अतएव वह रूढ़िवादियों तथा जनतंत्रवादियों का समान रूप से विरोध करता था।


title: केमिल बेंसो कावूर

text: यूरोप के इतिहास में उसका महत्व अपने देश इटली की स्वतंत्रता एवं एकता स्थापित करने में है। यद्यपि इस कार्य में मात्सीनी तथा गारीबाल्दी जैसे देशभक्तों ने उसे अपना सहयोग दिया, तथापि कावूर की कार्यकुशलता तथा कूटनीति ही इस जटिल समस्या को हल कर सकी। १८४८ की क्रांति के समय पीदमांत में राष्ट्रीय महासभा का संगठन हुआ। कावूर इसका सदस्य निर्वाचित हुआ। उसने १८४८ के शासनविधान के निर्माण में अपनी क्षमता का परिचय दिया। १८५० ई. में कावूर पीदमांत का व्यवसायमंत्री नियुक्त हुआ और दो वर्ष बाद वह प्रधान मंत्री बना और बनते ही कावूर ने अनुभव किया कि इटली का उद्धार केवल पीदमांत की शक्ति के बल पर नहीं किया जा सकता। इस कार्य के लिए संपूर्ण इतालवी राज्यों का सहयोग तथा विदेशी सहायता की भी परमावश्यकता होगी।


title: केमिल बेंसो कावूर

text: अपने इस उद्देश्य की पूर्ति के लिए उसने कूटनीति का सहारा लिया। इंग्लैंड तथा फ्रांस के साथ क्रीमिया के युद्ध में भाग लेकर उसने इन प्रबल राज्यों को आस्ट्रिया के विरुद्ध करने का सफल प्रयत्न किया। क्रीमियाई युद्ध की समाप्ति पर पेरिस की संधिपरिषद् (१८५६ ई.) में कावूर सम्मिलित हुआ। इस अवसर का लाभ उठाकर इटली की समस्या को यूरोप की समस्या बना देने तथा आस्ट्रिया के विरुद्ध यूरोपीय राज्यों की सहानुभूति प्राप्त का कार्य कावूर की कूटनीति का ही फल था।


title: केमिल बेंसो कावूर

text: परंतु इस समय शांतिपूर्ण ढंग से इटली की समस्या का हल असंभव था। १८१५ की वियना की संधि को भंग किए बिना आस्ट्रिया को इटली से नहीं हटाया जा सकता था। परंतु १८४८ ई. की क्रांति से भयभीत यूरोप में १८१५ की वियना संधि का संशोधन करने का साहस नहीं था। ऐसा करने से उन्हें क्रांतिकारी आंदोलनों के पुनरुत्थान का भय था।


title: केमिल बेंसो कावूर

text: अतएव अब इटली को स्वतंत्र करने के लिए कावूर के प्रयत्नों का दूसरा अध्याय प्रारंभ हुआ। कावूर आस्ट्रिया के विरुद्ध युद्ध को अनिवार्य समझता था। फ्रांस के सहयोग से उसने आस्ट्रिया को सैनिक शक्ति से पराजित करने की योजना बनाई। फ्रांस के सम्राट् नेपोलियन तृतीय तथा कावूर के बीच हुए समझौते के अनुसार फ्रांस ने इटली की सैनिक सहायता करने का वचन दिया। उत्तरी इटली से आस्ट्रिया के शासन का अंत होने पर नीस और सेवॉय प्रदेशों को, जो फ्रांस तथा इटली के मध्य स्थित थे, फ्रांस को दे देने का भी निश्चय हुआ। इटली के राज्यों में कावूर ने क्रांतिकारी दलों को प्रोत्साहन देना प्रारंभ किया। 'कारबोनारी' तथा 'युवक इटली' आदि समस्त क्रांतिकारी संगठनों से उसको सहयोग मिला।


title: केमिल बेंसो कावूर

text: कावूर का प्रोत्साहन पाकर लोंबार्दी तथा वीनीशिया के क्रांतिकारियों ने आस्ट्रियाई शासन का विरोध करना प्रारंभ कर दिया। इसके अतिरिक्त पीदमांत में निरंतर प्रशा का अनुकरण करके सैनिक शक्ति संगठन भी आरंभ कर दिया गया। आस्ट्रिया के शासक इन विरोधों से घबरा गए और कावूर को यह आदेश दिया कि नई भर्ती सेना को तोड़ दिया जाए। परंतु कावूर तो इसी अवसर की प्रतीक्षा में था। अतएव १८ अप्रैल १८५९ की आस्ट्रिया की ओर से युद्धघोषणा कर दी गई। कावूर को अपना ध्येय सफल होने की पूर्ण आशा थी। परंतु नेपोलियन तृतीय ने इस समय अपनी नीति बदल दी। अपने राज्य के निकट एक शक्तिशाली राष्ट्र का उदय उसे फ्रांस के लिए वांछनीय दृष्टिगोचर नहीं होता था। इसके अतिरिक्त फ्रांस का सम्राट् पोप के विरुद्ध भी कोई ऐसा कार्य नहीं करना चाहता था जिससे स्वदेश के कैथोलिक उसके विरुद्ध हो जाएँ। कावूर अकेला ही युद्ध चलाना चाहता था। परंतु पीदमांत के राजा विक्तर एमानुएल द्वितीय से इस विषय में मतभेद हो जाने से उसने अपना त्यागपत्र दे दिया। परंतु कावूर द्वारा संचालित इस युद्ध के परिणामस्वरूप १० नवम्बर १८५९ को ज्यूरिच में हुई संधि के अनुसार लोंबार्दी, परमा, मोदेना, तथा तुस्कानी प्रदेश पीदमांत के अधिकार में आ गए।


title: केमिल बेंसो कावूर

text: जनवरी, १८६० ई. में कावुर पुन: प्रधान मंत्री हुआ। अब एकता एवं स्वतंत्रता स्थापित करने के लिए कावूर ने नई कूटनीति का सहारा लिया। इंग्लैंड से मैत्री कर उसने फ्रांस के प्रभाव को हटाने का प्रयत्न किया। इंग्लैंड ने इटली के आंतरिक झगड़ों में दखल न देने की नीति की घोषणा की।


title: केमिल बेंसो कावूर

text: फ्रांस के भय को समाप्त करके कावूर ने आस्ट्रिया के शासन को पूर्ण रूप से इटली से समाप्त करने का प्रयत्न आरंभ कर दिया। विक्तर एमानुएल की ओर से लड़ने की घोषणा करते हुए गारीबाल्दी ने दक्षिण इटली के सिसिली एवं नेपुल्स नामक प्रदेशों पर अधिकार कर लिया। यद्यपि कावूर गारीबाल्दी के क्रांतिकारी ढंग का समर्थन नहीं करता था और उसे गारीबाल्दी की सैनिक शक्ति से एकता भंग होने का भी भय था, तथापि गारीबाल्दी के महान् सहयोग के कारण वह सफल हुआ और ये प्रदेश पदीमांत के राजा की अधीनता में आ गए। रोम को छोड़कर पोप का सारा राज्य भी पीदमांत में मिला लिया गया।


title: केमिल बेंसो कावूर

text: इस प्रकार कावूर की कूटनीति के बल से वीनीशिया तथा रोम को छोड़ समस्त इटली राष्ट्रीय एकता के सूत्र में बँध गया। १८ फ़रवरी १८६१ को इटली की राष्ट्रीय महासभा का अधिवेशन हुआ। अपने कार्य को पूर्ण करके १८६१ में ही कावूर की मृत्यु हो गई। यद्यपि इटली की स्वाधीनता तथा एकता स्थापित करने में अनेक महान् आत्माओं ने अपना सहयोग दिया तथापि यह निश्चित है कि कावूर की कूटनीति से ही इटली यूरोप की सहानुभूति प्राप्त कर सका। स्वाधीनता के पश्चात् एकता स्थापित करने का महान् रचनात्मक कार्य भी उसकी कुशल नीति का ही फल था। इसी से कावूर इटली के देशभक्त राजनीतिज्ञों में अग्रणी समझा जाता है।


title: श्री अरविन्द आश्रम

text: श्री अरविन्द आश्रम पुद्दुचेरी में स्थित है। इसकी स्थापना महर्षि अरविन्द द्वारा २४ नवम्बर १९२६ (सिद्धि दिवस) को की गयी। उस समय आश्रम में कोई २०-२५ साधक ही थे। उसी वर्ष के दिसम्बर माह में श्री अरविन्द ने निश्चय किया कि वे जनता से दूर रहेंगे और उन्होने अपने सहकर्मी मीरा अलफसा (Mirra Alfassa) को आश्रम की जिम्मेदारी सौंप दी जिन्हे 'माँ' (The Mother) कहकर संबोधित किया जाने लगा।


title: बहुव्यक्तित्व विकार

text: व्यक्तित्व की दो परस्परविरोधी अथवा सर्वथा भिन्न शैलियों का उसकी एक ही इकाई में अपनी पृथक् सत्ता सुरक्षित रखते हुए, इकट्ठे रहने का बोध द्विव्यक्तित्व (Dual Personality) है। एक ही व्यक्ति के घेरे में रहकर भी ये अपने में सुसंबद्ध एवं व्यवस्थित होते हैं; एक दूसरे के प्रति तटस्थ एवं विस्मृत रहते हैं। जब एक व्यक्तित्व-खंड चेतना के धरातल पर सक्रिय रहता हैं तो दूसरे की स्मृति नहीं रहती, यद्यपि स्मृति के मामले में अपवाद भी होते हैं। अपने ही भिन्न स्वरूपबोधों की असंपृक्तता व्यवहार में प्रकट होकर लोगों को अचरज में डाल देती है। सर्वथा विरोधी आचरणों से उसके सामाजिक संबंध लगातार बाधित एवं व्यतिक्रमित होते हैं, टूट जाते हैं। द्विव्यक्तित्वधारी, मानसिक चिकित्सा का एक नैदानिक विषय (पैथालाजिकल केस) बन जाता है।


title: बहुव्यक्तित्व विकार

text: ये व्यक्तित्व-खंड दो से ज्यादा भी होते है। इनके कई नाम भी चलते हैं- बहुव्यक्तित्व (मल्टिपुल पर्सनैलिटी), खंडित व्यक्तित्व (स्प्लिट पर्सनैलिटी); असंपृक्त व्यक्तित्व (Dissociative personality), एकांतरित तथा स्थानांतरित (आल्टर्नेंट तथा डिस्प्लेस्ड) व्यक्तित्व आदि। लोककथाओं तथ साहित्य में ऐसे व्यक्तित्व परिवर्तन के दृष्टांत मिलते हैं। राबर्ट लुई सटीवेंसन के प्रसिद्ध उपन्यास 'डॉ॰ जोकिल ऐंड मि. हाइड' की चर्चा इस सन्दर्भ में मनोविज्ञानवेत्ता भी करते हैं। चीनी लोककथा में एक व्यक्ति जंगल में सो जाता है; सोते ही शेर बन जाता है तथा अपने ही बंधु को मार डालता है। अपने पूर्व रूप में आने पर बिना इस बात के ज्ञान के कि यह उसका ही कृत्य है, बंधु की मृत्यु पर अफसोस करता है।


title: बहुव्यक्तित्व विकार

text: परस्पर विरोधी वृत्तियाँ अथवा उनका एक ही व्यक्ति में प्राप्त होना मनोविज्ञान क्या, सामन्य ज्ञान के लिए भी नई वस्तु नहीं। युंग का 'अंतर्मुख' एवं 'बहिर्मुख' (इंट्रोवर्ट एक्स्ट्रोवर्ट) व्यक्तित्व-प्रकार तथा ब्ल्यूलर कथित 'अंतर्बहिर्मुख' (एंबीवर्ट; लै. 'एंबी' = दोनों) व्यक्ति की वृत्ति - 'द्वैधभाव' (एंबीवैलेंस), आदि प्रसिद्ध ही हैं। मनोरोग में भी क्रेश्चमर संमत 'सिजाएड' तथा 'साइक्लाएड', क्रेपलिन कथित उत्साह विषाद मनोचक्र (मैनिक डिप्रेसिव साइकोसिस) तथा मनोविदलता या मनोह्रास ('डैमेंशिया प्रीकावस' या सिजोफ्रीनिया) आदि के निरूपण समष्टि में इसी एक तथ्य की पुष्टि करते हैं कि व्यक्ति में मन: शक्ति को बाहरी जगत् से संबद्ध कराने की विधायक-वृत्ति तथा बाह्य जगत् से खींचकर कछुए की भाँति अंतर्जगत् में सिकोड़ लेने की निषेधात्मक वृत्ति, दोनों ही काम करती रहती हैं। किसी एक का अपेक्षाकृत अधिक प्राधान्य व्यक्तित्व के 'प्रकार' (टाइप) का निरूपक होता है। 'द्वैधभाव' में कभी तो दोनों वृत्तियों का संतुलन रहता है, जो कि आदर्श स्थिति होती है, कभी दोनों ओर बारी-बारी बेसाख्ता ढुल जाने की स्थिति होती है। अंतिम ही अपने चरम उत्कर्ष में 'द्विव्यक्तित्व' बनता है।


title: बहुव्यक्तित्व विकार

text: डॉ॰ मोर्टन प्रिंस ने एक ऐसा दृष्टांत पूरी वैज्ञानिकता के साथ रखा जो 'ब्यूशैंपकेस' नाम से प्रसिद्ध हो गया (1905)। अपने स्वाभाविक व्यक्तित्व तथा सम्मोहन (हिप्नाटिज्म) द्वारा जाग्रत किए गए व्यक्तित्व के अतिरिक्त रोगिणी के अंदर तीन और विभिन्न ढंग के स्वात्मभाव ('selves') देखे गए- सभी परस्पर असंबद्ध, भिन्न एवं विरोधी से थे। वैज्ञानिक पूर्णता के बावजूद प्रिंस के विश्लेषण की बहुत्ववादी अपवादात्मक तथा अधिक शरीरशास्त्रीय होने के कारण, आलोचना हुर्ह। मैक्डूगल ने 'द्विव्यक्तित्व' की आलोचना करते हुए कहा कि इन्हें कभी भी सामान्य लोगों के व्यावहारिक जीवनस्तर पर नहीं रखा जा सकता क्योंकि विशेष परिस्थितियों में यह हम सबमें एक छिपी संभावना के रूप में स्थित है; इसके विपरीत यह कहा जा सकता है कि हर मानव मन एकाकी एवं संगठित पूर्णता है ('एनर्जीज ऑफ मैन' : मैकडूगल)। डॉ॰ प्रिंस के पूर्व एलिकॉट ने सर्वप्रथम (1815) तक ऐसे रोगी का वैज्ञानिक विवरण प्रकाशित किया तथा पो ने सर्वप्रथम 76 रोगियों के दृष्टांतों का साहित्य प्रस्तुत किया।


title: बहुव्यक्तित्व विकार

text: परवर्ती मनोवैज्ञानिकों ने 'खंडों' पर कम और मानसिक एकता पर अधिक जोर दिया। उपचेतन की सर्वथा अलग कटी मनोभूमि की वकालत करने के लिए फ्रायड की तीव्र आलोचनाएँ हुई हैं किंतु प्रसिद्ध फ्रायडवादी अर्नेस्ट जोंस इसी अलगाव को कुछ समीप लाता हुआ कहता है कि हमारी दमित वासनाएँ जो मूलत: यौन प्रकृति की होती हैं अपना एक स्वतंत्र विकास करने लगती है और कभी कभी इतनी तीव्र बन जाती हैं कि कुछ काल के लिए चेतन धरातल पर भी प्रभुत्व जमा लेती हैं। निद्राचारण (सोम्नांबुलिज़्म) जैसी अतिमानसिक अवस्थाएँ इसी छिपे शक्तिमान 'व्यक्तित्व' की अभिव्यक्तियाँ हैं। (ऐसे ही 'व्यक्तित्व' की प्रस्तुति गजानन मुक्तिबोध की प्रसिद्ध कविता 'दिमागी गुहांधकार का उरांग ओटान' में हुई है)। युंग की कथ्य शैली में, 'अचेतन' में उद्भूत प्रभुसत्ता के सम्मुख चैतन्य नपुंसक हो जाता है।


title: बहुव्यक्तित्व विकार

text: युंग ने 'छद्मविस्मृति' के बारे में बताया है कि बहुत सी पुरानी अनुभूतिरंजित स्मृतियों की 'ग्रंथि' बन जाती हैं जो चेतनमन के धरातल के नीचे रहकर यथावसर हस्तक्षेप करती रहती है। इससे भी दैनंदिन व्यक्तिजीवन में आकस्मिक विलक्षण का उदय हो जाता है। ईसा जैसी पवित्रात्मा की शूली के अगल बगल दो दस्युओं के शूली पर लटकने के द्वैधभाव का प्रतीकार्थ युंग समझता है कि ईसा जो हमारे सामूहिक- 'अंह एवं व्यक्तित्व-उत्कर्ष का प्रतीक है, परस्पर सर्वथा विरोधी भावों से गुजरकर सलीब की पीड़ा झेलता हुआ अपनी दिव्यता उजागर करता है। अपने साहित्य में युंग ने संस्कृत 'द्वंद्व' शब्द का विश्लेषण इसी अर्थ में अनेक स्थलों पर किया है।


title: बहुव्यक्तित्व विकार

text: प्रेतविद्याविद् तथा परा-मनोवैज्ञानिक एक सूक्ष्मात्मा (सब्लिमिनल सेल्फ) की कल्पना करते हैं जो इस प्रकार की व्यक्तित्व-द्वैधता उत्पन्न करती हैं (उदा. एफ. डब्लू. एच. मियर्स तथा उसके विचारपोषक मिचेल, कैरिंगटन, टिरेल आदि)। यह विचाराधारा वैज्ञानिक जगत् को अभी संतोष नहीं दे पाई है।


title: बहुव्यक्तित्व विकार

text: विलियम जेम्स ने द्विव्यक्तित्व का कारण स्मृति का खो जाना बताया है। स्मृति के आत्यंतिक अभाव में अपना निजी अर्थात् मूल मनोजगत् पहचानना कठिन हो जाता है और व्यक्ति बिल्कुल अजनबी आचरण करने लगता है (मिलाइए, गीतोक्त 'स्मृति भ्रंशाद् बुद्धिनाशो')। जेम्स कहता है कि साधारण जीवन में भी हम अपने किए हुए वादे, ली हुई जिम्मेवारियाँ आदि भूलने पर अपने आचरण में दूसरों के लिए एक चौंका देनेवाला परिवर्तन ले आते हैं। पूरा व्यक्तित्व बदल जाने की स्थिति तथा इस सामान्य स्थिति में केवल मात्रा का फर्क है। मनोरोग के स्तर पर यह परिवर्तन अपने आप होता है। दार्शनिक लॉक ने बहुत पहले कहा था कि स्मृतियाँ बदल जाने से व्यक्तित्व भी बदल जाता है। फ्रायड का आलोचक शिष्य एडलर कहता है कि व्यक्ति की 'जीवन शैली' में जब आमूल परिवर्तन आ जाता है तो उसकी पुरानी स्मृतियों का संकलित पुंज भी तदनुकूल बिल्कुल बदल जाता है।


title: बहुव्यक्तित्व विकार

text: (1) फीलिडा एक्स (बोरेक्स के डॉ॰ अजम द्वारा प्रस्तुत)- रोगिणी का 14 की अवस्था में ही अपने विचारों में विशिष्ट 'परिवर्तनों' तथा 'निषेधों' का अनुभव। 44 वर्ष की अवस्था में इसी आरोपित व्यक्तित्व की अवस्था देर-देर तक रहने लगी और पूर्व आत्म-भाव में लौटना कष्टप्रद प्रतीत होता था। एक बार किसी स्वजन की शवयात्रा में जाने पर ऐसी ही 'आत्मविस्मृति' हो गई जिसका बोध लौटने पर हुआ। शव यात्रा में वह दुखी नहीं थी।


title: बहुव्यक्तित्व विकार

text: (2) डॉ॰ राइगमर द्वारा प्रस्तुत व्यक्तित्व के मिर्गीनुमा दौरे का दृष्टांत- रोगी सामान्य भद्र पुरुष था। एकाएक उसने चोरी बदमाशी जैसा कोई अपराध किया और जेल गया। यह उसका एक बदला हुआ व्यक्तित्व था। फिर पूर्वावस्था पर आया। और उसे जेल काटने आदि की याद भी नहीं रही। लगातार 17 वर्षों तक इसी प्रकार वह कोई न कोई अपराध कर बैठता, जेल काटता और पूर्वावस्था में लौट आता रहा। बाद को वह नीरोग हो गया।


title: बहुव्यक्तित्व विकार

text: (3) मेरी रेनाल्ड्स- यह प्रसिद्ध दृष्टांत है। रोगिणी 20 घंटे की निद्रा से जागने पर बच्चे जैसी बन गई। वह कुछ शब्दों के अतिरिक्त कुछ बोल भी न पाती थी। फिर से हर चीज़ की शिक्षा उसे दी जाने लगी। उदास की जगह प्रसन्न रहती थी। जंगली जानवरों से भी नहीं डरती थी। पाँच सप्ताह के बाद फिर वैसी की वैसी हो गई। पहले की कुछ याद न रही। इसके बाद लगातार 15-16 वर्षों तक थोड़े थोड़े दिनों की सामान्यतावस्था के अंतराल के साथ 'परिवर्तित व्यक्तित्व' की लंबी अवधियाँ आती रहीं। सबसे अंतिम रूप में यह अवस्था तब आई जब वह 36 वर्ष की थी। यह स्थिति लगातार 25 वर्ष यानी उसके अंतिम काल तक बनी रही। उसने अंतिम समय एकाएक सिरदर्द का अनुभव किया और 61 वर्ष की उम्र में वह इसी 'दूसरे व्यक्तित्व' में ही मर गई।


title: बहुव्यक्तित्व विकार

text: (4) डॉ॰ पीएर जाने का दृष्टांत- लियोनी नामक एक महिला में डॉ॰ जाने 'संमोहन' द्वारा उसके भीतरी व्यक्तित्व को प्रकट करते थे। उन्हें तीन बिल्कुल भिन्न एवं अपने में सुव्यस्थित व्यक्तित्व लियोनी में मिले। तीनों के नाम क्रम से उन्होंसे लियोनी-1, 2, 3 रखे। पहला उसका मूल व्यक्तित्व था। नं. 2 को 1 की जानकारी रहती और नं. 3 को 1 और 2 दोनों की। नं. 2 को 3 की जानकारी नहीं रहती थी और नं. 1 अर्थात् मूल व्यक्तित्व को शेष दोनों की ही नहीं।


title: बहुव्यक्तित्व विकार

text: द्विव्यक्तिवाले की मौलिक सामान्य मनोभूमि उसे अप्रिय होती है (इससे इस मत की पुष्टि होती है कि द्विव्यक्तित्व की अवस्था वातावरण से असामान्य मानसिक पलायन है)।


title: बहुव्यक्तित्व विकार

text: बहुआयामी विकार मुख्यत: किसी सदमे या बचपन में हुई किसी दुर्घटना के कारण होता है। जब लोग लंबे समय से सदमे से उबर नहीं पाते हैं, तो यह इस रोग का कारण बनता है। अक्सर लोग इस बीमारी को सिज़ोफ्रेनिया से जोड़कर देखते हैं, किन्तु दोनों रोग पूरी तरह से अलग हैं। फिल्मों और कहानियों में मल्टीपल पर्सनैलिटी डिसऑर्डर के रोगियों को खूँखार किस्म का दिखाया जाता है, जबकि वास्तविकता इससे पूरी तरह अलग होती है।


title: बहुव्यक्तित्व विकार

text: मल्टीपल पर्सनैलिटी डिसऑर्डर में लोगों को समय का ज्ञान नहीं होता है, उन्हें यह एहसास तक नहीं होता कि समय बीत चुका है। इसके अलावा इस बीमारी के प्रमुख लक्षण अवसाद, फोबिया, संशय में पड़ना, बैचेनी, आत्महत्या करने की इच्छा, नशे की लत आदि हैं। इसके अतिरिक्त रोगी अपनी त्वचा काट लेते हैं। उन्हें शरीर में तेज दर्द की शिकायत होती है, साथ ही ईटिंग डिसऑर्डर और सिरदर्द की समस्याएं रहती हैं।


title: बहुव्यक्तित्व विकार

text: मल्टीपल पर्सनैलिटी डिसऑर्डर के इलाज की प्राथमिक चिकित्सा, थेरेपी है। इसके उपचार के लिए प्ले थेरेपी, टॉक थेरपी, हिप्नोसिस थेरेपी का प्रयोग होता है। सामान्यत: मनोःचिकित्सक इस रोग के इलाज के लिए औषधियाँ नहीं देते हैं। इलाज के दौरान ये प्रयास किया जाता है, कि व्यक्ति वास्तविक जीवन को सदमे से जोड़कर न देखें। थेरेपी एक लंबी प्रक्रिया है, ऐसे में इस बीमारी के इलाज में लंबा समय लग जाता है।


title: बहुव्यक्तित्व विकार

text: इसके प्रमुख लक्षण मूड में आ रहे उतार चढ़ाव को स्थिर करने के लिए मूड स्टेबेलाइज़र तकनीक का प्रयोग किया जाता है। मूड स्टेबलाइज़र का चयन करते वक्त व्यक्ति की उम्र, उसका वजन, डेमोग्राफिक प्रोफाइल, पारिवारिक हिस्ट्री, दवाई का प्रभाव और मेटाबोलिक, एंडोक्राइन और कार्डियोवॉस्कुलर प्रोफाइल देखा जाता है। खुराक की मात्र निश्चित करने से पहले व्यक्ति का मेडिकल प्रोफाइल जांचा जाता है। दवाई का प्रभाव जांचने के लिए व्यक्ति का ईसीजी, शुगर और थॉयरायड टेस्ट कराया जाता है। मूड को स्थिर रखने के लिए दो से तीन साल तक दवाई दी जाती है। तकरीबन आधा आराम शुरुआती छह महीनों में मिल जाता है। बाईपोलर डिसऑर्डर और थॉयरायड आपस में जुड़े होते हैं। वहीं अनियमित जीवनशैली भी इसके प्रभावों को बढ़ाने के लिए जिम्मेदार बन सकती है। ज्यादातर स्थितियों में इसके लक्षणों को पहचाना नहीं जाता है। नौकरी की व्यस्तता, कुंठाओं, वैवाहिक समस्याओं, हताशा, प्रॉपर्टी के झगड़ों और बच्चों से विवाद जैसी परेशानियों के कारण बाईपोलर डिसऑर्डर की समस्या पैदा हो सकती है। ध्यान रखें कि जीवन के प्रति नकारात्मक विचार भी इसके लिए उत्तरदायी हो सकते हैं।


title: नरौरा

text: नरौरा (Narora) भारत के उत्तर प्रदेश राज्य के बुलन्दशहर ज़िले के डिबाई शहर में स्थित एक कस्बा है। यह गंगा नदी के किनारे बसा हुआ है। यहाँ पर एक नाभिकीय विद्युत संयंत्र लगा है।


title: सांस्कृतिक भूगोल

text: सांस्कृतिक भूगोल मानव भूगोल की एक प्रमुख शाखा और इसके अन्तर्गत विश्व में पाई जाने वाली विभिन्न संस्कृतियों का पर्यावरण के साथ-साथ उनके सम्बन्धों को ध्यान मे रखकर तथा वितरण-प्रतिरुप को दर्शाते हुए वैज्ञानिक अध्ययन किया जाता हैं। सांस्कृतिक भूगोल मानव कि संस्कृति


title: स्त्री (2018 फ़िल्म)

text: स्त्री, अमर कौशिक द्वारा निर्देशित 2018 की एक भारतीय हास्य-डरावनी फ़िल्म है, जिसके निर्माता दिनेश विजान और राज निदिमोरु और कृष्णा डीके है और डी2आर फिल्म्स के सहयोग से मैडॉक फिल्म्स के बैनर के तहत बनाई गई है। यह फ़िल्म भारतीय शहरी किंवदंती, "नाले बा", पर आधारित है, जोकि एक चुड़ैल के बारे में है जो रात में लोगों के दरवाजे पर दस्तक देती थी। इस फ़िल्म में राजकुमार राव और श्रद्धा कपूर के मुख्य भुमिका के साथ , अपारशक्ति खुराना, अभिषेक बनर्जी और रामकृष्ण धाकड़, ने भी इस फिल्म में भूमिका निभाई हैं। फिल्म को 31 अगस्त 2018को इस फ़िल्म का प्रदर्शन किया गया था। और इसका दूसरा भाग अभी निर्माणाधीन है।


title: स्त्री (2018 फ़िल्म)

text: फिल्म की कहानी मध्य प्रदेश के चंदेरी नामक स्थान पर आधारित है, जहाँ त्यौहार के दौरान एक चुड़ैल, जिसे लोग "स्त्री" कहकर पुकारते है, जो सिर्फ पुरुषों को गायब करती है, स‍िर्फ उनके कपड़े रह जाते हैं। उससे बचने के लिये लोग अपने घर के बाहर "ओ स्त्री कल आना" लिखते है।


title: स्त्री (2018 फ़िल्म)

text: विक्की (राजकुमार राव) चंदेरी गाँव में रहने वाला एक दर्जी है, जिसकी अपनी एक कपड़े सिलने की दुकान है। वो अपने दोस्त बिट्टू (अपारशक्ति खुराना) और जना (अभिषेक बनर्जी) के साथ रहता है। उसे एक रहस्यमय अनाम लड़की (श्रद्धा कपूर) से प्यार हो जाता है। जिसके रहस्यमय व्यवहार के कारण विक्की के दोस्त उसे ही स्त्री मानने लगते है। इस बीच विक्की का दोस्त जना भी गायब हो जाता है। और उसे बचाने के लिये वो चंदेरी के रहने वाले रुद्र (पंकज त्रिपाठी) के पास आते है। और वे लोग उसे खोजते हुए भुतिया महल पहुंचते है, जहां विक्की का सामना स्त्री से होता है। और उसे बचाने उसकी प्रेमिका आ जाती है। जिससे उन्हें पता चलता है कि स्त्री कोई और है। इसी बीच जना वापस आ जाता है लेकिन उसका व्यवहार बदल जाता है। अगली रात शहर के कई और लोग गायब हो जाते है। जिन्हें बचाने के लिये वे लोग एक पुराने किताब, जिसमें स्त्री के बारे में लिखा था, के लेखक शास्त्री (विजय राज) के पास जाते है, जहाँ उन्हें पता चलता है कि केवल विक्की ही उसे मार सकता है। विक्की स्त्री को मारने की बजाय उसकी चोटी काट देता है जिससे उसकी शक्ति खत्म हो जाती है।


title: स्त्री (2018 फ़िल्म)

text: अगले दिन रहस्यमय लड़की विक्की से मिलकर बस से चली जाती है, लेकिन विक्की उसका नाम पूछना भूल जाता है। बाद में पता चलता है कि वह असल में जादू करने वाली रहती है और वह स्त्री के शक्ति के पीछे थी और वह विक्की की मदद से उसे प्राप्त करना चाहती थी। वह उसकी कटी चोटी को अपने मे मिला कर बस से गायब हो जाती है।


title: स्त्री (2018 फ़िल्म)

text: अगले वर्ष त्यौहार के समय स्त्री पुन: शहर पहुंचती है लेकिन शहर के द्वार में लगे उसके पुतले को देखती है जिसमें "ओ स्त्री रक्षा करना" लिखा देख कर वापस चली जाती है।


title: स्त्री (2018 फ़िल्म)

text: 26 जुलाई 2018 को फ़िल्म का ट्रेलर जारी किया गया था। फिल्म 31 अगस्त 2018 को दुनिया भर में प्रदर्शित की गई।


title: अनुराग कश्यप

text: अनुराग कश्यप का जन्म 10 सितंबर 1972 को उत्तर प्रदेश के गोरखपुर में हुआ था। उनके पिता श्री प्रकाश सिंह उत्तर प्रदेश पावर कार्पोरेशन लिमिटेड के सेवानिवृत्त मुख्य अभियंता थे और वाराणसी के पास सोनभद्र जिले में ओबरा ताप विद्युत गृह में कार्यरत थे। उन्होंने ग्रीन स्कूल देहरादून से अपनी प्रारंभिक स्कूली शिक्षा प्राप्त की और आठ साल की उम्र में ग्वालियर के सिंधिया स्कूल में पढ़ने आ गये। "गैंग्स ऑफ वासेपुर" में दिखाये जाने वाले कुछ स्थान उनके अपने पुराने घर से प्रभावित थे, जहां वे स्वयं अपने माता-पिता, बहन अनुभूति कश्यप और भाई अभिनव कश्यप के साथ रहते थे। अभिनव भी एक फिल्म निर्माता हैं, जबकि अनुभूति उनकी अधिकांश फिल्मों में सहायक रहती हैं।


title: अनुराग कश्यप

text: एक वैज्ञानिक बनने की उनकी इच्छा के कारण, कश्यप अपने उच्च अध्ययन के लिए दिल्ली आ गए और हंसराज कॉलेज (दिल्ली विश्वविद्यालय) से प्राणीशास्त्र पाठ्यक्रम में दाखिला ले लिया। उन्होंने 1993 में स्नातक की उपाधि प्राप्त की। वह अंततः एक नुक्‍कड़ नाटक समूह, जन नाट्य मंच में शामिल हो गए; और कई नुक्कड़ नाटकों में भाग लेने लगे। उसी वर्ष, उनके कुछ दोस्तों ने "भारतीय अन्तर्राष्ट्रीय फ़िल्म महोत्सव" में डी सिका की फ़िल्में देखने के लिए [उसे] आग्रह किया। दस दिनों में, उन्होंने 55 फिल्में देखीं, और विटोरियो (वित्तोरियो दे सिका) की फिल्म "बाइसिकिल थीफ" ने उन्हें सबसे अधिक प्रभावित किया।


title: अनुराग कश्यप

text: अनुराग की पहली शादी फिल्म संपादक आरती बजाज से हुई थी, जिनके साथ उनकी एक बेटी भी है। दोनों ने 2009 में तलाक ले लिया। बाद में उन्होंने अभिनेत्री कल्कि कोचलिन से शादी की, जिसे वह पहली बार ऊटी में देव-डी के निर्माण के दौरान मिले थे। 2013 में, कश्यप और कोचलिन ने अलग होने की घोषणा की। और मई 2015 में, उन्होंने मुंबई के बांद्रा परिवार अदालत में तलाक ले लिया।


title: अनुराग कश्यप

text: वह गैर सरकारी संगठन, आंगन के बोर्ड के सदस्य के रूप में कार्य करते है, जो भारत के आसपास कमजोर बच्चों की मदद करता है। अपने धार्मिक विचारों के बारे में पूछे जाने पर, कश्यप ने जवाब दिया: "मैं नास्तिक हूं। सिनेमा ही एकमात्र धर्म है जिसे मैं मानता हूं।"


title: अनुराग कश्यप

text: आरम्भ में कुछ टेलीविजन सीरियल के लिए लिखने के बाद अनुराग को रामगोपाल वर्मा के अपराध-नाटक फ़िल्म सत्या में सह-लेखन का कार्य मिला। उन्होंने अपने निर्देशन का कार्य फिल्म 'पाँच' से शुरुआत की, जो कि केन्द्रीय फिल्म प्रमाणन बोर्ड के कारण प्रदर्शित नहीं हो सकी। इसके बाद उन्होंने १९९३ मुंबई बम विस्फोट के बारे में हुसैन जैदी द्वारा लिखित पुस्तक पर आधारित एक फिल्म ब्लैक फ्राइडे (2007) का निर्देशन किया। लेकिन इसका प्रदर्शन केन्द्रीय फिल्म प्रमाणन बोर्ड द्वारा लंबित किए जाने के कारण 2 साल बाद हो सका; फिर भी 2007 में प्रदर्शित होने के बाद इसे काफी सराहना प्राप्त हुई। इसके बाद अनुराग ने नो स्मोकिंग (2007) बनाई जिसने बॉक्स ऑफिस पर खराब प्रदर्शन किया। इसके बाद उन्होंने सुप्रसिद्ध उपन्यास देवदास पर आधारित, परन्तु परंपरागत की अपेक्षा सर्वथा भिन्न एक आधुनिक युगीन स्वरूप प्रदान करते हुए फ़िल्म देव डी (2009) बनाई जिसे काफी व्यवसायिक सफलता प्राप्त हुई। उसके बाद उन्होंने एक राजनीतिक नाटक फिल्म गुलाल (2009) और दैट गर्ल इन यैलो बूट्स (2011) फिल्मों का भी निर्देशन किया। 2012 में आयी उनकी फिल्म गैंग्स ऑफ वासेपुर के भाग १ और भाग २ ने इनके निर्देशन का नया कीर्तिमान बनाया। यह फिल्म न केवल व्यावसायिक रूप से सफल रही, बल्कि समीक्षकों ने भी इसे काफी सराहा।


title: खारदुंग ला

text: खारदुंग ला दर्रा हिमालय का एक पहाड़ी दर्रा है, जो लद्दाख के लेह जिले में है। इसे "खारदोंग ला" या "खर्दज़ॉंग ला" के नाम से भी जाना जाता है।


title: खारदुंग ला

text: लद्दाख सीमा पर यह दर्रा लेह के उत्तर तथा श्योक और नुब्रा घाटियों के प्रवेशद्वार पर है। सियाचिन हिमनद अवस्थित भाग में यह उत्तरार्ध्द घाटी तक का रास्ता है। १९७६ में इसे निर्मित किया गया और १९८८ में सार्वजनिक मोटर वाहनों के लिए खोला गया था। सीमा सड़क संगठन द्वारा अनुरक्षित यह दर्रा भारत के लिए रणनीतिक रूप से महत्वपूर्ण है क्योंकि इसका उपयोग सियाचिन हिमनद में आपूर्ति करने के लिए किया जाता है।


title: खारदुंग ला

text: खारदुंग ला की ऊँचाई ५,३५९ मीटर (१७,५८२ फीट) है। स्थानीय शिखर संकेत और लेह में शर्ट बेचने वाले दर्जनों दुकानदारों का यह भ्रांतिपूर्ण दावा हैं कि इसकी ऊँचाई ५,६०२ मीटर (१८,३७९ फीट) है और यह दुनिया का सबसे ऊँचा यांत्रिक(मोटरेबल) दर्रा(पास) है।


title: खारदुंग ला

text: खारदुंग ला ऐतिहासिक रूप से महत्वपूर्ण है क्योंकि यह मध्य एशिया के लेह से काशगर तक जाने वाले प्रमुख कारवां मार्ग पर स्थित है। इतिहास में यहाँ से लगभग 10,000 घोड़ों और ऊंटों को सालाना मार्ग लेने के लिए इस्तेमाल किया जाता था। प्रसिद्ध इतिहासकार विलियम ओ डगलस ने भी इसका जिक्र किया हं।


title: खारदुंग ला

text: खारदुंग ला लेह सड़क मार्ग से ३९ किमी. की दूरी पर है। दक्षिण पुल्लू चेक प्वाइंट से उत्तर पुल्लू चेक प्वाइंट तक के लगभग १५ किमी की दूरी तक के भाग में मुख्य रूप से ढीली चट्टान, गंदगी और यदाकदा पिघली बर्फ के नाले थें। अब वह पूरी तरह से पक्का कर दिया गया है। नुब्रा घाटी की निकटवर्ती सड़क बहुत अच्छी तरह से बनी हुई है (कुछ स्थानों को छोड़कर जहां शिला स्खलन होता है)। किराए के वाहन (दो और चार-पहिया वाहन), भारी ट्रक और मोटरसाइकिल नियमित रूप से नुब्रा घाटी में यात्रा के लिए जाते हैं, हालाँकि यात्रियों के लिए विशेष अनुमति की आवश्यकता होती है।


title: खारदुंग ला

text: यहाँ सबसे निकटतम शहर लेह है। लेह मनाली और श्रीनगर से सड़क द्वारा जुड़ा हुआ है और दिल्ली से वायुयान की सुविधा भी यहाँ से जुड़ी है। लेह से नुब्रा घाटी के लिए एक दैनिक बस सेवा खारदुंग ला से होकर गुजरती है। साथ ही यहाँ एक अनुभवी ड्राइवर या बाइक से किराए की कार से भी पहुँचा जा सकता है।


title: खारदुंग ला

text: इनर लाइन परमिट (आईएली), जिसे लेह में जिला आयुक्त कार्यालय से प्राप्त किया जा सकता है, यहाँ जाने वाले पर्यटकों के लिए आवश्यक है (लद्दाख के नागरिकों के लिए आवश्यक नहीं)। लोगों को एन(ईएन) रूट में जाँच करवाना आवश्यक है और प्रत्येक चेकपॉइंट पर जमा किए जाने वाले परमिट की प्रतिलिपि प्रदान करनी भी आवश्यक है। यहाँ बर्फ के कारण सड़क लगभग अक्टूबर से मई तक बंद रहती है।


title: खारदुंग ला

text: यह लेह से नुब्रा घाटी जाने का मार्ग प्रदान करता है। यह विश्व का सबसे ऊंचा मोटर वाहन चलाने योग्य दर्रा है। परिवहन, व्यापार, युद्ध अभियान तथा मानवीय प्रवास में इसकी महत्वपूर्ण भूमिका है।


title: मैक्लॉडगंज

text: मैक्लॉडगंज (McLeod Ganj), जिसे मकलोडगंज, मैक्लोडगंज या मैकलोड गंज भी लिखा जाता है, भारत के हिमाचल प्रदेश राज्य के काँगड़ा ज़िले में स्थित धर्मशाला नगर का एक उपनगर है। इसमें चीन के तिब्बत पर कब्ज़े के बाद आए कई विस्थापित तिब्बतियों का निवास है, जिस कारणवश इसे कभी-कभी छोटा ल्हासा (Little Lhasa), या धर्मशाला और ल्हासा मिलाकर धासा (Dhasa), भी पुकारा जाता है। यहाँ तिब्बत की निर्वासन सरकार का मुख्यालय भी है। यहाँ दलाई लामा भी विराजमान हैं।


title: मैक्लॉडगंज

text: मैक्लॉडगंज का नाम ब्रिटिश राज के काल में पंजाब के लेफ्टिनेंट गवर्नर, "सर डोनाल्ड फ्रील मैक्लॉड", पर रखा गया है। "गंज" हिन्दी का शब्द है जिसका सामान्य अर्थ "पड़ोस" होता है।


title: मैक्लॉडगंज

text: समुद्र तल से इसकी औसत ऊंचाई 2,082 मीटर (6,831 फीट) है तथा यह धौलाधार पर्वतश्रेणी में स्थित है, जिसका उच्चतम शिखर, हनुमान टिब्बा, लगभग 5,639 मीटर (18,500 फीट) ऊंचा है।


title: वेब डिजाइन

text: वेब डिजाईन विभिन्न प्रकार के कौशलों तथा क्षेत्रों का पारिणामिक रूप होती है जिनकी आवश्यकता वेब साइट्स के निर्माण एवं उनके रख रखाव में पड़ती है। वेब डिजाईन के विभिन्न क्षेत्रों में ग्राफ़िक निर्माण, इंटरफ़ेस डिजाईन, उपभोक्ता अनुभव के अनुसार निर्माणन तथा सर्च इंजन ऑप्टिमाइजेशन आदि आते हैं। हालाँकि कई बार ऐसा होता है कि विभिन्न व्यक्ति इन सभी कार्यों को अलग अलग संपन्न करते हैं पर कई निर्माता इन सभी कार्यों को अकेले ही पूर्ण करने की क्षमता रखते हैं। वेब डिज़ाइनरों से अपेक्षा की जाती है कि वे बाजार में चल रही तकनीकों तथा उनकी उपयोगिता से अद्यतन रहें ताकि उसका भरपूर फायदा लोगों को मिलता रहे।


title: वेब डिजाइन

text: हालाँकि वेब डिजाइनिंग का इतिहास अभी हाल का ही है पर इसे अन्य क्षेत्रों जैसे कि ग्राफ़िक डिजाईन आदि के साथ जोड़ा जा सकता है। वैसे वेब डिजाईन को इस क्षेत्र में एक तकनीकी लब्ध विन्दु की तरह से भी देखा जाता है। अगर आज की जीवनशैली को देखा जाए तो यह लोगों की जिंदगी का एक बहुत ही जरुरी हिसा बन चुकी है और बिना एनिमेटेड ग्राफ़िक्स, विभिन्न शैलियों, बैकग्राउंड तथा संगीत के बिना इन्टरनेट की कल्पना करना बड़ा ही कठिन है।


title: वेब डिजाइन

text: सन 1989 में सी-ई-आर-एन में काम करने के दौरान टिम बर्नर ली नें एक वैश्विक हाइपर टेक्स्ट परियोजना का प्रस्ताव रखा जो कि बाद में वर्ल्ड वाइड वेब बन गया। 1991-1993 तक वर्ल्ड वाइड वेब का जन्म हुआ। तब टेक्स्ट-मात्र पेजों को एक सिंपल लाइन मोड ब्राउज़र की मदद से देखा जा सकता था। सन १९९३ में मार्क एंडरसन तथा एरिक बिना नें मोज़ेक ब्राउज़र का निर्माण किया। उस समय तक कई ब्राउज़र थे पर उनमें से अधिकांश यूनिक्स आधारित थे तथा सामान्य रूप से अधिक लोड लेते थे। उनमें ग्राफिक तत्वों जेसे की ध्वनि एवं चित्रों इत्यादि के लिए कोई जगह नहीं थी। मोज़ेक ब्राउज़र नें इस विचारधारा को तोड़ दिया। अक्टूबर १९९४ को डब्ल्यू३सी के बाद से वर्ल्ड वाइड वेब का विकास अपनी पूरी क्षमता के उपयोग के लिए हो गया।


title: वेब डिजाइन

text: उत्पादन के अलग अलग हिस्सों के अनुसार वेब डिजाइनिंग में अलग अलग प्रकार के उपकरणों एवं तकनीकी का प्रयोग होता है। इन उपकरणों को समय समय पर नए नए प्रतिमानों के अनुसार अद्यतन किया जाता है ताकि वे मापदंडों पर खरे उतर सकें; परन्तु उनके पीछे का मूलभूत सिद्धांत वही रहता है। उपयोग किये जाने बाले उपकरणों में वेब ग्राफ़िक डिजाईन उपकरण तथा सर्च इंजन ऑप्टिमाइजेशन उपकरण आदि आते हैं। जहाँ वेब ग्राफ़िक डिजाईन उपकरणों के द्वारा ग्राफ़िक्स का निर्माण किया जाता है वहीँ सर्च इंजन ऑप्टिमाइजेशन उपकरणों के द्वारा सर्च इंजन में वरीयता तथा तत्संबंधी सुझाव मिलते हैं।


title: वेब डिजाइन

text: इन सभी कौशलों का अनुप्रयोग उत्पाद को और अधिक प्रासंगिक तथा सफल बनने के लिए होता है। इन सभी कौशलों के लिए अलग अलग विशेषज्ञों की सहायता ली जाती है।


title: ख़्वाजा बंदे नवाज़

text: सय्यद वल शरीफ़ कमालुद्दीन बिन मुहम्मद बिन यूसुफ़ अल हुसैनी : जिन्हें आम तौर पर ख्वाजा बन्दा नवाज़ गेसू दराज़ कहते हैं। ( 7 अगस्त 1321, दिल्ली -10 नवंबर 1422, गुलबर्गा ) बंदा नवाज़ या गेसू दराज़ के नाम से जाना जाता है, चिश्ती तरीक़े के भारत से एक प्रसिद्ध सूफी संत थे, जिन्होंने समझ, सहिष्णुता की वकालत की, विभिन्न धार्मिक समूहों के बीच सद्भावना पैदा की।


title: ख़्वाजा बंदे नवाज़

text: गेसू दराज़ दिल्ली के प्रसिद्ध सूफ़ी संत हज़रत नसीरुद्दीन चिराग़ देहलवी के एक मुरीद या शिष्य थे। चिराग देहलावी की मृत्यु के बाद, गेसू दराज़ ने उत्तराधिकारी (ख़लीफ़ा) के तौर पर गद्दा नशीन हुवे। जब वह दिल्ली पर तैमूर लंग के हमले के कारण 1400 के आस-पास दौलाबाद में चले गए, तो उन्होंने चिश्ती तरीके को दक्षिण भारत में परिचय किया और स्थापित भी। अंत में वह बहामनी सुल्तान, ताज उद-दीन फिरोज शाह के निमंत्रण पर गुलबर्गा में बस गए।


title: ख़्वाजा बंदे नवाज़

text: बंदा नवाज़ का जन्म 1321 में दिल्ली में सय्यद वल शरीफ़ मुहम्मद बिन यूसुफ अल हुसैनी के घर हुआ था। चार साल की उम्र में उनका परिवार दक्कन (अब महाराष्ट्र में) में दौलताबाद में स्थानांतरित हो गया था। 1397 में, वह सुल्तान ताज उद-दीन फिरोज शाह के निमंत्रण पर दक्कन (वर्तमान में कर्नाटक में) गुलबर्गा आये।


title: ख़्वाजा बंदे नवाज़

text: पंद्रह वर्ष की आयु में, वह नासिरुद्दीन चिराग़ देहलावी द्वारा अपनी शिक्षा और प्रशिक्षण के लिए दिल्ली लौट आए। वह हजरत केथली, हजरत ताजुद्दीन बहादुर और काजी अब्दुल मुक्तादिर के बहुत उत्साही छात्र भी थे। 1397 में दिल्ली, मेवाथ, ग्वालियर, चंदर, एयरचा, चतुरा, चंदेरी, मियांधर, बड़ौदा, खंबायत और गुलबर्गा जैसे विभिन्न स्थानों पर पढ़ाने के बाद और नवंबर 1422 में गुलबर्गा में उनकी मृत्यु हो गई।


title: ख़्वाजा बंदे नवाज़

text: उनके नाम के साथ अबुल-फतह और गेसू दराज़ उनका खिताब था। विद्वानों और धर्मविदों में से वह शेख अबुल-फतह सदर उदीन मुहम्मद देहलावी थे, लेकिन लोगों ने उन्हें ख्वाजा बंदा नवाज़ गेसू दराज़ कहा।


title: ख़्वाजा बंदे नवाज़

text: वह हजरत अली के वंशज थे। उनके पूर्वज हेरात में रहते थे। उनमें से एक दिल्ली आये और यहां बस गए। उनके पिता हजरत सय्यद वल शरीफ़ मुहम्मद बिन यूसुफ़ का जन्म 4, रजब, 721 हिजरी में हुआ था। उनके पिता हजरत सैयद वल शरीफ़ यूसुफ बिन मुहम्मद अल हुसैनी एक पवित्र व्यक्ति थे और हजरत निज़ामुद्दीन औलिया को समर्पित थे।


title: ख़्वाजा बंदे नवाज़

text: सुल्तान मुहम्मद-बिन तुगलक ने अपनी राजधानी को दौलाबाद (देवगिरी) में स्थानांतरित कर दिया और उसके साथ कई विद्वानों, धर्मविदों और रहस्यवादी भी गए। उनके माता-पिता भी इस स्थान पर चले गए। उस समय वह चार साल के थे जब मलिक-उल-उमर हजरत सैयद इब्राहिम मुस्तफा अल हाश्मी, उनके मामा, दौलतबाद के गवर्नर थे।


title: ख़्वाजा बंदे नवाज़

text: उनके पिता ने हमेशा शिक्षा के महत्व पर बल दिया। अपने बचपन से वह धर्म की ओर झुके हुए थे और ध्यान और प्रार्थना में समय बिताया था। जब वह दस वर्ष के थे उनके पिता की मृत्यु हो गई और उनके दादाजी ने उनकी शिक्षा और प्रशिक्षण की ज़िम्मेदारी संभाली और उन्हें प्रारंभिक किताबें सिखाईं लेकिन उन्होंने मिस्बा और कदूरि पर दुसरे शिक्षक से सबक लिया।


title: ख़्वाजा बंदे नवाज़

text: अपने पिता की मौत पर। वह उस समय पंद्रह वर्ष के थे। उन्होंने हजरत निजाम उदीन औलिया और हजरत नासीर उदीन चिराग देहलावी के बारे में बहुत कुछ अपने पिता और नाना से सुना था और उन्हें अपना गुरू मान लिया था। एक दिन वह सुल्तान कुतुब उद्दीन के जामा-मजीद में अपनी प्रार्थना करने गए, वहां उन्होंने हजरत शेख नासीर उदीन महमूद चिराघ देहलावी को देखा और 16, रजब पर उनके प्रति आज्ञाकारिता का वचन दिया। हजरत नसीर उदिन चिराग देहलावी के मार्गदर्शन में उन्होंने स्वयं को प्रार्थनाओं और ध्यान में लगाया और उन्हें इतना मज़ा आया कि उन्होंने अध्ययनों को मना कर दिया और अपने शिक्षक से ऐसा करने की अनुमति देने के लिए अनुरोध किया। हजरत नसीर उदीन ने उन्हें अनुमति से इंकार कर दिया और उन्हें यूसुओल-ए-बिज़ौरी, रिसाल शमिया, कश्यफ, मिस्बाह के साथ अध्ययन करने का निर्देश दिया ताकि उन्होंने प्रसिद्ध शिक्षकों के मार्गदर्शन में अध्ययनों को फिर से शुरू किया।


title: ख़्वाजा बंदे नवाज़

text: अल हुसैनई ने 17 दिसंबर, 1398 को दिल्ली छोड़ दी, क्योंकि शहर तिमुर से घिरा हुआ था और इसकी गिरावट निकट थी।


title: ख़्वाजा बंदे नवाज़

text: एक दिन वह अन्य शिष्यों के साथ हजरत नसीरउद्दीन के पालकी को उठा कर जा रहे थे। उनके लंबे बाल पल्की के पैर में फंस गए और उन्हें गंभीर रूप से पीड़ा और तकलीफ हुई। लेकिन उन्होंने अपने पीर (गुरू या शिक्षक) के प्रति प्यार और सम्मान था इस लिए उन्हों ने इस पीड़ा को बर्दाश्त किया और ज़ाहिर नहीं किया। जब हज़रत नसीरुद्दीन महमूद चराग़ देहलवी को जब इस बात का पता चला तो वह बहुत प्रसन्न हुए और यह फ़ारसी शेर पढ़ा:


title: ख़्वाजा बंदे नवाज़

text: दिल्ली में चालीस वर्षों से अधिक समय तक रहने के बाद, वह लगभग 76 वर्ष की उम्र में गुलबर्गा चले गए। इस अवधि के दौरान फिरोज शाह बहमानी ने दक्कन पर शासन किया। उसने उन्हें बहुत सम्मान दिया। लंबे समय तक वह धार्मिक प्रवचन, उपदेश, और लोगों के आध्यात्मिक प्रशिक्षण में लगे थे।


title: ख़्वाजा बंदे नवाज़

text: हज़रत बंदा नवाज ने 101 साल की उम्र प्राप्त की, गुलबर्गा में 16 ज़िलकादा 825 हिजरी पर उनकी वफ़ात हो गई और वहां दफनाया गया। उनका मकबरा ज़ियारत की जगह है,


title: ख़्वाजा बंदे नवाज़

text: बंदा नवाज़ ने अरबी, फारसी और उर्दू में लगभग 195 किताबें लिखीं। उनके महान कृति, ताफसीर मल्तिकात, को हाल ही में एक पुस्तक में संकलित किया गया था। उन्होंने उर्दू और दक्कनी भाषा में मेराज उल-आशिक़ीन नामक पुस्तक इस्लाम के पैग़म्बर हज़रत मुहम्मद पर लिखी। वह इस स्थानीय भाषा (दक्कनी) का उपयोग करने वाले पहले सूफी थे जिन्हें बाद के सदियों में दक्षिण भारत के कई अन्य सूफी संतों ने विस्तारित किया था। उन्होंने इब्न अरबी और सुहरवर्दी के कार्यों पर कई ग्रंथ लिखे, जिन्होंने इन विद्वानों के कामों को भारतीय विद्वानों के लिए सुलभ बनाया और बाद में मआरिफ़त (रहस्यमय) के विचारों को प्रभावित करने में एक प्रमुख भूमिका निभाई। अन्य पुस्तकें क़सीदा अमाली और आदाब अल-मुरीदैन हैं।


title: ख़्वाजा बंदे नवाज़

text: जाति और पंथ के बावजूद, जीवन के विभिन्न क्षेत्रों के लोग, प्रसिद्ध बांड नवाज में मुस्लिम कैलेंडर के जुल-क़ादाह के 15, 16 और 17 दिनों के दौरान होने वाले उर्स (मौत की सालगिरह) का जश्न मनाने के लिए आज भी इकट्ठे होते हैं। हर साल गुलबर्गा में दरगाह । धर्म और विश्वासों के बावजूद, करीब और दूर से कई सौ हजार भक्त आशीर्वाद मांगने के लिए इकट्ठे होते हैं।


title: स्पाइस जेट

text: स्पाइस जेट एक कम कीमत वाली विमानन सेवा है जिसका मालिकाना हक सुन ग्रुप ऑफ़ इंडिया के पास है। इसका पंजीकृत कार्यालय चेन्नई तथा तमिलनाडु में है एवं व्यावसायिक कार्यालय गुडगाँव हरियाणा में है। इसनें अपनी सेवाएँ सन २००५, मई से शुरू की तथा २०१२ तक यह बाजार हिस्सेदारी के मामले में एयर इंडिया, किंगफ़िशर, एयरलाइन तथा गो-एयर को पछाड़ के, भारत की तीसरी सबसे बड़ी विमानन सेवा बन चुकी थी। स्पाइस जेट बस एक यात्री वर्ग के अनुसार बने विमानों का ही संचालन करती है। यात्री सेवा के साथ साथ स्पाइस जेट उसी विमान से सामान के परिवहन की सुविधा भी प्रदान करती है।


title: स्पाइस जेट

text: स्पाइस जेट वर्तमान समय में रोजाना ३३० उड़ानों का संचालन कर रहा है जो की ५७ लक्ष्यों के लिए होती हैं। इनमे से ४७ स्थान भारतीय हैं तथा शेष १० स्थान अंतर्राष्ट्रीय हैं। पांच साल तक अपनी सेवाएँ प्रदान करने के बाद स्पाइस जेट को भारतीय विमानपत्तन प्राधिकरण के द्वारा अंतर्राष्ट्रीय उड़ान भरने की अनुमति दे दी गयी थी। स्पाइस जेट नें आरंभ में दिल्ली से काठमांडू तथा चेन्नई से कोलम्बो की फ्लाइट्स शुरू की। पहली अन्तरराष्ट्री उढान ७ अक्टूबर २०१० को दिल्ली हवाई अड्डे से भरी गयी।


title: स्पाइस जेट

text: स्पाइस जेट नें पहला आदेश २० अगली पीढ़ी के बोइंग ७३७ -८०० एस विमानों के लिए मार्च २००५ में दिया जिसका डेलिवरी काल २०१० तक था। नवम्बर २०१० में पुनः स्पाइस जेट नें ३० बोइंग ७३७ -८०० विमानों के लिए आदेश दिया।


title: स्पाइस जेट

text: इस विमान सेवा में यात्रियों के मनोरंजन के भरपूर इंतजाम किये गए हैं। वहीँ स्पाइस जेट मैक्स नामक एक ऑफर भी इस विमान सेवा के द्वारा चलाया जाता है जिसमें कि यह बोर्डिंग के दौरान खान पान की सुविधा, बुकिंग के समय सीट चुनने की सुविधा तथा प्रायिकता के अनुसार एयर पोर्ट पर चेक इन की सुविधा प्रदान करती है।


title: स्पाइस जेट

text: ३१ दिसम्बर २०१२ के आंकड़ों के अनुसार इस विमान सेवा को निम्न लिखित पुरुष्कार एवं उपलब्धियां प्राप्त हुई हैं-


title: कौस्तुभ

text: यह मणि समुद्र मंथन के समय पाँचवे स्थान पर रत्न के रूप में निकली थी , जिसे स्वयं भगवान विष्णु ने धारण किया था |


title: कौस्तुभ

text: कौस्तुभ मणि - कौस्तुभ मणि को भगवान विष्णु धारण करते हैं। यह मणि देवताओं और असुरों द्वारा किये गए समुद्र मंथन के समय प्राप्त चौदह मूल्यवान वस्तुओं में से एक है। यह बहुत ही कांतिमान है और जहाँ भी यह मणि होती है, वहाँ किसी भी प्रकार की दैवीय आपदा नहीं होती।


title: कौस्तुभ

text: उपर्युक्त श्लोक में कालिदास के समय में प्रचलित पुराकथा का निर्देश है। यहाँ ऐसा कहा गया है कि कालिय नाग को श्रीकृष्ण ने गरुड़ के त्रास से मुक्त किया था। इस समय कालिय नाग ने अपने मस्तक से उतार कर श्रीकृष्ण को कौस्तुभ मणि दिया था।


title: कौस्तुभ

text: परन्तु कालिदास के समय में प्रचलित उपर्युक्त पुराकथा पुराणकार व्यास के हाथ में सर्वथा बदल दी गई। श्रीमद्भागवत में तो कहा गया है कि कौस्तुभ मणि की प्राप्ति तो समुद्र मंथन के समय हुई थी। चतुर्भुज विष्णु के वक्ष:स्थल पर कौस्तुभ मणि शोभायमान हो रहा है। पुराण काल में प्रचलित हुई ऐसी नवीन मिथक का कारण यही हो सकता है कि विष्णु के हाथ में रहा सुदर्शन चक्र जैसे 'सूर्य देवता है', इस बात का द्योतक बन जाता है, उसी तरह से यह कौस्तुभ मणि भी विष्णु के सूर्य होने का प्रतीक है।


title: इस्को

text: भारतीय लौह एवं इस्पात कम्पनी (Indian Iron and Steel Company / IISCO) भारतीय इस्पात प्राधिकरण लिमिटेड (सेल) का पूर्ण स्वामित्वाधीन वाला सहायक सेक्टर है। एक समय था जब 'इस्को' का नाम लंदन स्टॉक एक्सचेंज में उद्धृत किया जाता था जो १९६० के आरम्भ में कोलकाता स्टॉक एक्सचेंज के लिए गर्व की बात थी। १९९४ में इसका उल्लेख वित्त एवं इंडस्ट्रियल कांस्ट्रक्शन (BIFR) में भी किया जाता था।


title: इस्को

text: इस्को का आरम्भ १८७४ में देखा जा सकता है जब जेम्स रस्किन ने ढलवां लौह उत्पादन के लिए पश्चिम बंगाल के कुल्टी में 'बंगाल आइरन वर्क्स' की स्थापना की थी। सन १९१८ में कई हाथो से गुजरने के बाद 'इस्को' को 'बर्न एण्ड कम्पनी' द्वारा प्रोमोट किया गया। १९३९ में बर्नपुर में इस्पात का विनिर्माण आरम्भ किया गया। सन १९६० तक सर बाइरन मुखर्जी की अध्यक्षता में 'इस्को' प्रतिवर्ष उत्पादन कर रही थी लेकिन सन १९७२ में उत्पादन में गिरावट आयी इसे भारत सरकार ने अधिगृहीत कर लिया। मार्च १९७८ में इसे सेल की सहायक कम्पनी बना दिया गया।


title: इस्को

text: इसकी तीन इकाइयँ हुई कुल्टी, हीरापुर , बर्नपुर। ये तीनो ही कारखाने रेलमार्ग से जुडे है।कुल्टी बाराकर नदी पर स्थित है तथा कोलकाता से 215 किमी दूर है। हीरापुर आसनसोल से 6 किमी और कुल्टी 11 किमी दूर है। हीरापुर मे कच्चा लोहा बनता है जिसको कुल्टी कारखाने मे तैयार किया जाता है।


title: इस्को

text: लौह अयस्क सिहंभूमि ( झारखण्ड ) जल दामोदर नदी की सहायक नदी बाराकर से मिलता है। यह विवरण राहुल शर्मा ने दिया है जो शारदा विधा निकेतन की बाहरवी आर्ट का विघार्थी है।


title: इस्को

text: 1972-73 में भारतीय लोहा और इस्पात कारखानें से इस्पात उत्पादन बहुत कम हो गया और संयंत्र सरकार द्वारा अधिग्रहित कर लिया ।


title: सुखोई एसयू-३० एमकेआई

text: सुखोई ३० एमकेआई भारतीय वायुसेना का अग्रिम पन्क्ति का लड़ाकू विमान है। यह बहु-उपयोगी लड़ाकू विमान रूस के सैन्य विमान निर्माता सुखोई तथा भारत के हिन्दुस्तान ऐरोनॉटिक्स लिमिटेड के सहयोग से बना है। इस के नाम में स्थित एम के आई का विस्तार मॉडर्नि रोबान्बि कॉमर्स्कि इंडिकि ("модернизированный коммерческий индийский") है यानि "आधुनिक व्यावसायिक भारतीय (विमान)"।


title: सुखोई एसयू-३० एमकेआई

text: इसी श्रृंखला के सुखोई ३०-एमकेके तथा एमके२ विमानों को चीन तथा बाद में इण्डोनेशिया को बेचा गया था। इसके अलावा एमकेएम, एमकेवी तथा एमकेए संस्करणों को मलेशिया, वेनेजुएला तथा अल्जीरिया को भी बेचा गया है। विमान ने सन १९९७ में पहली उड़ान भरी थी। सन २००२ में इसे भारतीय वायुसेना में सम्मिलित कर लिया गया। सन २००४ से इनका निर्माण भारत में ही हिन्दुस्तान ऐरोनॉटिक्स लिमिटेड द्वारा किया जा रहा है। यह एक ४++ पीढ़ी का लडाकू विमान है।


title: सुखोई एसयू-३० एमकेआई

text: अकतूबर २००९ में ऐसे १०५ विमानो की ६ स्क्वाड्रन भारतीय वायुसेना की सेवा में थी। ऐसे कुल २८० विमान हिन्दुस्तान ऐरोनॉटिक्स लिमिटेड द्वारा बनाये जाने की योजना है। यह विमान ३००० किमी की दूरी तक जा कर हमला कर सकता है। इसे शक्ति इसके दो एएल-३१ टर्बोफैन इन्जनो से मिलती है जो इसे २६०० किमी प्रति घण्टे की गति देते हैं। यह विमान हवा में ईन्धन भर सकता है। इस विमान में अलग अलग तरह के बम तथा प्रक्षेपास्त्र ले जाने के लिये १२ स्थान है। भविष्य में इसे ब्रह्मोस प्रक्षेपास्त्र एवं स्पाइस २००० लेजर निर्देशित बमों से लैस किया जायेगा। इसके अतिरिक्त इसमे एक ३० मिमि की तोप भी लगी है।


title: फास्फोरिक अम्ल

text: फोस्फोरिक अम्ल (Phosphoric acid या orthophosphoric acid या phosphoric(V) acid) एक खनिज अकार्बनिक अम्ल है जिसका रासायनिक सूत्र HPO है। इसके प्रयोग से जंग लगी वस्तुओं को साफ किया जाता है क्योंकि जंग इसमें घुल जाता है। दंतचिकित्सक इसका प्रयोग दांतो को साफ करने में करते हैं।


title: रेणुका शहाणे

text: रेणुका शहाणे (जन्म; 7 अक्तूबर 1965) एक भारतीय अभिनेत्री हैं। वे बॉलीवुड फिल्म उद्योग और भारतीय टेलिविज़न में काम करती हैं।


title: रेणुका शहाणे

text: रेणुका शहाणे का जन्म महाराष्ट्र में हुआ। उन्होंने आशुतोष राणा के साथ विवाह किया, वे भी बॉलीवुड के एक अभिनेता हैं। उनके दो पुत्र हैं, शौर्यमन और सत्येन्द्र।


title: रेणुका शहाणे

text: शहाणे ने अपने कैरियर की शुरुआत मराठी फिल्म उद्योग से की और उन्होंने कई मराठी फिल्में की हैं। उन्होंने 1991 में एक लोकप्रिय टीवी धारावाहिक सुरभि में काम किया। सिद्धार्थ काक के साथ वे इस शो में एक दुर्जेय होस्ट (टीवी पर कार्यक्रम प्रस्तुत करने वाली मेजबान) बन गयीं। इस धारावाहिक में भारत के विभिन्न भागों की संस्कृति और कला का प्रदर्शन किया जाता था।


title: रेणुका शहाणे

text: 1994 की एक ब्लॉकबस्टर फिल्म, 'हम आपके हैं कौन' में अपनी भूमिका के बाद वे लोकप्रिय हो गयीं। वे जल्दी ही एक निर्देशक के रूप में अपनी पहली मराठी फिल्म 'रीटा' को रिलीज़ करने जा रही हैं।


title: रेणुका शहाणे

text: रेणुका शहाणे ने अपनी इस शुरूआती फिल्म रीटा में एक निर्देशक के साथ साथ अभिनेत्री के तौर पर भी काम किया है। इसकी कहानी को रेणुका शहाणे ने अपनी मां शांता गोखले के उपन्यास, रीटा वेलिंगकर, से लिया है। इसमें रेणुका ने केन्द्रीय पात्र रीटा की मित्र, गाइड और दार्शनिक की भूमिका निभाई है। इस फिल्म में रेणुका के साथ जैकी श्रॉफ, पल्लवी जोशी, सुहासिनी मुले और मोहन अगाशे ने भी काम किया है।


title: रेणुका शहाणे

text: सर्कस उन शुरूआती धारावाहिकों में से एक था, जिनमें उन्होंने अभिनय किया। इस धारावाहिक में उन्होंने जो भूमिका निभाई, उसमें शाहरुख़ खान के द्वारा निभाई गयी भूमिका रूचि रखती थी। एक मजबूत इरादों वाली महिला के रूप में उन्होंने जो भूमिका धारावाहिक इम्तिहान में निभाई, उसकी बहुत अधिक सराहना की गयी।


title: रेणुका शहाणे

text: एक साल के ब्रेक के बाद रेणुका शहाणे ने सोनी एंटरटेनमेंट टेलीविजन के शो जीते हैं जिसके लिए के साथ वापसी की।


title: शक्ति मोहन

text: शक्ति मोहन (अंग्रेजी : Shakti Mohan) भारत से एक समकालीन नर्तकी है। वह ज़ी टीवी के नृत्य रियलिटी शो डांस इंडिया डांस (सीज़न 2) की विजेता रही थी। शक्ति ने ज़ी टीवी से 50 लाख का नकद पुरस्कार और एक सुजुकी वैगनार जीता। शक्ति तीस मार खान फिल्म के शीर्षक गीत के वीडियो पर संक्षिप्त उपस्थित है। वह दैनिक ओपेरा चैनल वी पर दिल दोस्ती डांस पर क्रिया निभाती है और दुनिया भर के विभिन्न शो में प्रदर्शन करती है।


title: शक्ति मोहन

text: वह बृजमोहन और कुसुम की बेटी है, उस्की तीन बहने है : नीती, मुक्ति और कीर्ति। वह दिल्ली से है, लेकिन वह मुंबई में 2006 के बाद से रहती है। उसने बिरला बालिका विद्यापीठ, एक बोर्डिंग स्कूल में अध्ययन किया। और सेंट जेवियर्स कॉलेज, मुंबई से राजनीति विज्ञान में एमए किया है और डांस इंडिया डांस पर उसकी उपस्थिति से पहले एक आईएएस अधिकारी बनना चाह्ती थी। उसने टेरेंस लुइस नृत्य फाउंडेशन ट्रस्ट से नृत्य में डिप्लोमा किया था।


title: सापेक्ष वेग

text: जब दो वस्तुएं गतिमान हों तो एक वस्तु द्वारा प्रेक्षित दूसरे वस्तु का वेग आपेक्षिक वेग या सापेक्ष वेग (relative velocity) कहलाता है। अर्थात् वस्तु formula_1 का formula_2 के सापेक्ष वेग वह वेग है जिस वेग से वस्तु formula_2 से देखने पर वस्तु formula_1 चलती हुई प्रतीत होती है।


title: सापेक्ष वेग

text: यदि दो गतिमान वस्तुओं के वेग एक सीधी रेखा में न होकर किसी कोण पर झुके हों, तो एक वस्तु की अपेक्षा दूसरी वस्तु का वेग उनके वेगों के सदिश अन्तर के बराबर होता है।


title: सापेक्ष वेग

text: माना कि वस्तु formula_1 का वेग formula_5 के साथ वस्तु formula_2 का वेग formula_5, formula_37 कोण बनाता है।


title: धड़क

text: धड़क 2018 में बनी रोमांटिक हिन्दी फिल्म है, जो 2016 की मराठी फ़िल्म, सैराट का रीमेक है। इस फिल्म का निर्देशन शशांक खेतान ने और निर्माण करन जौहर, हीरु यश जौहर और अपूर्व मेहता ने "धर्मा प्रोडक्शंस" और "ज़ी स्टूडियो" के बैनर तले किया है। इसमें इशान खट्टर और जाह्नवी कपूर ने मुख्य किरदार निभाया है। इसे 20 जुलाई 2018 को सिनेमाघरों में पहली बार दिखाया गया था।


title: धड़क

text: मधुकर (इशान खट्टर) कॉलेज में अपनी पढ़ाई करते रहते हैं। एक दिन वो खाने की प्रतियोगिता में हिस्सा लेता है और जीत भी जाता है। उस प्रतियोगिता का पुरस्कार पार्थवी सिंह (जाहन्वी कपूर) देती है, जो उसी के कॉलेज में पढ़ते रहती है और एक राजनीतिक परिवार से रहती है। उन दोनों की मुलाक़ात फिर से होती है और वे दोनों एक दूसरे को मन ही मन पसंद करने लगते हैं।


title: धड़क

text: मधु के पिता उससे पार्थवी से दूर रहने को कहते हैं, क्योंकि वो एक बहुत शक्तिशाली राजनीतिक परिवार से है। अपने पिता की बात मान कर वो कॉलेज में भी उससे दूरी बना कर रहने लगता है और उसे अनदेखा करने लगता है। जब वो मधु से इस बारे में बात करती है कि वो उसे अनदेखा क्यों कर रहा है, उसके बाद वे दोनों अपने प्यार इजहार करते हैं और छिप-छिपकर मिलने लगते हैं। पार्थवी के भाई, रूप के जन्मदिन की पार्टी में वो चोरी छिपे आ जाता है। उन दोनों को पार्थवी के परिवार वाले देख लेते हैं। पार्थवी का भाई और उसके पिता, रतन सिंह मिल कर मधु और उसके दोस्त की अच्छी तरह पिटाई करते हैं। बाद में इंस्पेक्टर के कहने पर वो चुनाव के नतीजे आने तक रुकने को राजी हो जाता है।


title: धड़क

text: चुनाव के समाप्त होने के बाद मधु और उसके दोस्त को झूठे मामले में पार्थवी के पिता के कहने पर गिरफ्तार कर लिया जाता है। पार्थवी अपने पिता से मधु और उसके दोस्त को रिहा करने का निवेदन करती है, पर वो उसकी एक भी नहीं सुनता है। ये देख पार्थवी किसी तरह बंदूक निकाल लेती है और कहती है कि यदि मधु को रिहा नहीं किया गया तो वो अपने आप को गोली मार लेगी। इसके बाद मधु और पार्थवी वहाँ से साथ में भाग जाते हैं। वे लोग वहाँ से मुंबई के लिए ट्रेन में बैठ जाते हैं और मधु वहाँ से अपने एक दूर के रिश्तेदार से बात करता है और वे दोनों नागपूर के लिए निकल पड़ते हैं। वहाँ वो उन्हें कोलकाता में रहने का सुझाव देते हैं।


title: धड़क

text: वे दोनों कोलकाता जाते हैं और एक छोटे से किराये के कमरे में रहने लगते हैं। मधु एक सड़क के किनारे बने रेस्तरां में काम करने लगता है और वहीं पार्थवी भी एक कॉल सेंटर में काम करने लगती है। बाद में दोनों शादी कर लेते हैं। उनका आदित्य नाम का बेटा होता है। वे लोग अपने नए घर में पुजा रखते हैं और उसी दौरान पार्थवी का भाई कुछ लोगों के साथ उनके परिवार वालों के लिए उपहार के साथ आता है। पार्थवी अपने भाई को देख कर खुश हो जाती है और उन लोगों के लिए मिठाई लेने चले जाती है। जब वो वापस आती है तो वो मधु और आदित्य को ऊपर से नीचे गिरते हुए देखती है।


title: धड़क

text: मराठी फिल्म सैराट (2016) की अपार सफलता को देख कर नवम्बर 2016 में करन जौहर ने इस फिल्म के हिन्दी रीमेक बनाने का अधिकार खरीद लिया। 15 नवम्बर 2017 को करन ने ट्वीट कर के बताया कि वे इस फिल्म में इशान खट्टर और जान्हवी कपूर मुख्य किरदार के रूप में लिए हैं और फिल्म अभी बन रहा है। इसी दौरान इन्होंने तीन पोस्टर भी जारी किए। इसके कुछ ही दिन बाद एक और पोस्टर जारी किया गया, जिसमें फिल्म का नाम "धड़क" रखा गया था, जो आधिकारिक रूप से सैराट का रीमेक था। ये फिल्म श्रीदेवी और बोनी कपूर की बेटी, जाह्नवी कपूर की पहली फिल्म बन गई। हालांकि ये फिल्म इशान खट्टर की भी पहली फिल्म होती, लेकिन इससे पहले ही उनकी माजिद मजीदी की "बियोंड दी क्लाउड" (2018) फिल्म आ गई।


title: धड़क

text: श्रीदेवी की बेटी, जाहन्वी ने अपनी माँ के साथ सैराट फिल्म देखने के बाद इच्छा जताई कि वो इसी तरह के किसी फिल्म से अपनी शुरुआत करना चाहती है। कुछ दिनों बाद श्रीदेवी के कहने पर करन जौहर ने इन्हें हिन्दी रीमेक में मुख्य किरदार के रूप में ले लिया। खट्टर को जब इस फिल्म में मुख्य किरदार के रूप में लिया गया, तब इन्होंने सैराट देखा था। जब उन्हें इस किरदार के लिए लिया जा रहा था, तभी उन्हें पता चला कि शशांक खेतान इस फिल्म का हिन्दी रीमेक बनाने जा रहे हैं। इस फिल्म की कहानी उदयपुर में शुरू होती है, इस कारण शशांक चाहते थे कि इशान और जाहन्वी दोनों राजस्थान में रह कर कुछ समय वहाँ के लोगों के बारे में, रहने और बोलने के बारे में जान सकें।


title: धड़क

text: शशांक ने इस फिल्म को सैराट के रीमेक के बदले उस पर आधारित फिल्म बताया है, क्योंकि उन्होंने इस फिल्म की कहानी में काफी बदलाव किए हैं।


title: धड़क

text: उदयपुर, राजस्थान में 1 दिसम्बर 2017 से इस फिल्म को फिल्माने का काम शुरू हो गया। शूटिंग के पहले दिन जाहन्वी अपनी माँ के साथ आ जाती है। शूटिंग शुरू होने के कुछ ही समय बाद जयपुर, राजस्थान में शूटिंग रोकना पड़ा, क्योंकि फिल्म बनाने वाले दल ने अंबिकेश्वर महादेव मंदिर के कुछ भाग को क्षतिग्रस्त कर दिया था। जब जगत शिरोमणि मंदिर और पन्ना मीना का कुंड के आसपास के दृश्य की शूटिंग हो रही थी, तो उस दल के सदस्यों ने अंबिकेश्वर मंदिर के पास गाड़ी रख रहे थे, उसी दौरान एक वैन से मंदिर के छज्जा क्षतिग्रस्त हो गया। इसके बाद ऐतिहासिक संपत्ति को क्षति पहुंचाने के कारण पुलिस ने उस दल के खिलाफ मामला दर्ज कर लिया।


title: धड़क

text: जयपुर में दो दृश्यों को किसी ने अपने मोबाइल में कैद कर इंस्टाग्राम में शेयर कर दिया था। इंस्टाग्राम के सहायता केन्द्र के द्वारा निर्माताओं ने एक वीडियो को तो हटा दिया, लेकिन दूसरा वीडियो सोशल मीडिया पर काफी शेयर होने लगा था, जिससे निर्माताओं का किरदारों को छूपाए रखने की योजना पर पानी फिर गया। इस घटना के बाद से फिल्म बनाने वाले जगह पर किरदार निभाने वालों से लेकर दल के सदस्यों पर भी मोबाइल या कैमरा लाने पर पाबंदी लगा दी गई।


title: स्वच्छंद यौन संबंध

text: स्वच्छंद यौन संबंध यौन संबंध का वह रूप है जिसमें संभोग के लिए अपने साथियों के चयन में बिलकुल खुला रवय्या अपनाया जाता है। इसमें एक व्यक्ति द्वारा एक से अधिक व्यक्तियों से संभोग किया जाता है। कई सभ्यताओं में इसे एक नैतिक समस्या के रूप में देखा जाता है। अनेक सभ्यताओं में स्वच्छंद यौन संबंध के उदाहरण के रूप में एक रात का साथ और इसकी प्रायिकता को देखा जाता है।


title: स्वच्छंद यौन संबंध

text: विभिन्न सभ्यताओं में यौन संबंध के अंतर्गत शामिल होने वाले व्यवहारों को लेकर भिन्न राय मिलती है। एक ही समाज में स्त्री और पुरुष एवं विभिन्न सामाजिक स्तर के व्यक्तियों या वर्गों या जातियों के व्यक्तियों के लिए भी स्वच्छंद यौन संबंध के मानकों में अंतर मिलता है। नारीवादी पारम्परिक रूप से उल्लेखनीय दुहरे नैतिक सिद्धांतों का हवाला देती आई हैं कि किस प्रकार से पुरुषों और स्त्रियों के स्वच्छंद यौन संबंध को समाज तय करता है। ऐतिहासिक रूप से जहाँ ऐसे सम्बंधों में शामिल महिला को "वेश्या", "रखेल", आदि कहा गया है जबकि इस संबंध में शामिल पुरुष को "खिलाड़ी", "व्यभिचारी" और "प्रेमालापी" कहा गया है। २००५ में किए गए एक अध्ययन में स्वच्छंद यौन संबंध में शामिल पुरुषों और स्त्रियों के प्रति समाज का रवय्या एक जैसा पाया गया था।


title: राष्ट्रीय वनस्पति अनुसंधान संस्थान

text: राष्ट्रीय वनस्पति अनुसंधान संस्थान लखनऊ में स्थित एक संस्थान है। यह सीएसआईआर के अंतर्गत है, एवं आधुनिक जीवविज्ञान एवं टैक्सोनॉमी के क्षेत्रों से जुड़ा है। इसके निदेशक डॉ॰ प्रबोध त्रिवेदी हैं। संस्थान के वैज्ञानिकों ने बोगनवेलिया की एक नयी प्रजाति विकसित की है, जिसका नाम लोस बानोस वैरियेगाता- जयंती रखा है।


title: राष्ट्रीय वनस्पति अनुसंधान संस्थान

text: यह संस्थान भारत की अग्रणी राष्ट्रीय प्रयोगशालाओं में से एक है जो कि वैज्ञानिक एवं औद्योगिक अनुसंधान परिषद, नई दिल्ली, के अन्तर्गत लखनऊ में कार्यरत है। यह संस्थान 'राष्ट्रीय वनस्पति उद्यान' के रूप में उत्तर प्रदेश सरकार के अंतर्गत कार्यरत था, जिसे 13 अप्रैल, 1953 को वैज्ञानिक तथा औद्योगिक अनुसंधान परिषद् ने अधिग्रहीत कर लिया। उस समय से यह संस्थान वनस्पति विज्ञान के क्षेत्र में परम्परागत अनुसंधान करता आ रहा है।


title: राष्ट्रीय वनस्पति अनुसंधान संस्थान

text: समय के साथ इसमें नये-नये विषयों पर अनुसंधान कार्य किये गये, जिनमें पर्यावरण संबंधित व आनुवांशिक अध्ययन प्रमुख थे। अनुसंधान के बढ़ते महत्व व बदलते स्वरूप को ध्यान में रखकर 25 अक्टूबर, 1978 को इसका नाम बदलकर 'राष्ट्रीय वनस्पति अनुसंधान संस्थान' किया गया।


title: राष्ट्रीय वनस्पति अनुसंधान संस्थान

text: वर्तमान में संस्थान के पास लगभग 63 एकड़ भूमि पर वनस्पति उद्यान है जिसमें संस्थान की प्रयोगशालायें स्थापित हैं। इसके अतिरिक्त बंथरा में लगभग 260 एकड़ भूमि अनुसंधान हेतु उपलब्ध है जहाँ पर अनेक प्रयोग किये जा रहे हैं। संस्थान की छवि वर्तमान में एक अंतर्राष्ट्रीय स्तर के संस्थान के रूप में है जिसके द्वारा प्रतिवर्ष अनेक उत्पाद विकसित किये जा रहे हैं तथा इनको विभिन्न उद्योग घरानों द्वारा व्यावसायिक स्तर पर बनाया जा रहा है। संस्थान द्वारा विकसित विभिन्न पुष्प प्रजातियाँ व गुलाल आज घर-घर में लोकप्रिय हैं।


title: राष्ट्रीय वनस्पति अनुसंधान संस्थान

text: संस्थान बहुआयामी होने के कारण विभिन्न समूहों के अंतर्गत कार्य करता है। इन समूहों के कार्य एवं विवरण अधोलिखित हैं :


title: राष्ट्रीय वनस्पति अनुसंधान संस्थान

text: पौधों के विभिन्न समूहों की वाह्य एवं आंतरिक संरचना का अध्ययन जिसमें अनुसंधान एवं विकास कार्यक्रम, पुष्पीय (एन्जियोस्पर्म), शैवाल, ब्रायोफाइट, शैक, टेरिडोफाइट व सायकेड समुदाय सम्मिलित हैं


title: अज्ञात संभोग

text: अज्ञात संभोग एक रात के साथ या आकस्मिक संभोग का एक प्रारूप है जिसमें ऐसे दो लोग जो एक दूसरे को नाम-मात्र या बिना किसी जान-पहचान के मानव यौन संबंध की प्रक्रिया का हिस्सा उसी दिन बनते हैं जिस दिन कि वे मिलते हैं और आम तौर से इसके बाद एक दूसरे से नहीं मिलते। "संभोग के लिए नाव खेना" का प्रयोग उस पुरुष के लिए होता है जो अज्ञात पुरुष सम्लैंगिक कार्रावाई की तलाश करता है, जो कि आम तौर पर ऐसी कार्रावाई सम्भव होने के स्थान पर होते हैं। अज्ञात संभोग को कभी-कभी वेश्यावृत्ति का ही एक प्रारूप माना जाता है जब इसमें पैसों कीअदाला बदली शामिल होती है।


title: अज्ञात संभोग

text: कुछ लोग अज्ञात संभोग का हिस्सा इसलिए बनते हैं क्यों ऐसा करने पर उन्हें इस काम से आनन्द प्राप्त होता है।


title: अज्ञात संभोग

text: अज्ञात संभोग मानव सबसे खतरनाक यौन सम्बंधों में से एक है, इस कारण से भी कि दोनों पक्षों के यौन इतिहास से दूसरा पक्ष अपरिचित है और इसलिए भी कि ऐसा करके सुख प्राप्त करने वालों के अनगिनत यौन सम्बंधों के पूर्व इतिहास होने की सम्भावना काफ़ी अधिक हो सकती है।


title: विकिमीडिया कॉमन्स

text: विकिमीडिया कॉमन्स (कॉमन्स के नाम से भी जाना जाता है) मुक्त प्रयोग चित्रों, ध्वनि और अन्य मीडिया फ़ाइलों का एक ऑनलाइन भंडार है। यह विकिमिडिया फाउंडेशन की एक परियोजना है। विकिमीडिया कॉमन्स पे अपलोड की गई फ़ाइलें सभी विकिमीडिया परियोजनाओं जैसे विकिपीडिया, विकिसोर्स, विकिन्यूज़, विकिवर्सिटी, आदि के विभिन्न भाषा रुपों में इस्तेमाल की जा सकती हैं। यह फ़ाइलें ऑफ़लाइन प्रयोग के लिए भी डाउनलोड की जा सकती हैं। वर्तमान समय में कॉमन्स पर 1.2 करोड़ से भी अधिक मीडिया फ़ाइलें उपलब्ध हैं।


title: विकिमीडिया कॉमन्स

text: परियोजना एरिक मोलर द्वारा मार्च 2004 में प्रस्तावित की गई थी और सितंबर 7, 2004, को इसकी शुरूआत हुई। एक केंद्रीय भंडार की स्थापना के पीछे प्रमुख प्रेरणा विकिमीडिया परियोजनाओं और भाषाओं भर में प्रयासों के दोहराव को कम करने की इच्छा थी, चूँकि कॉमन्स के निर्माण से पहले एक ही फ़ाइल विभिन्न विकिज़ पर पृथक रूप से अपलोड की जाती थी।


title: हुबली

text: हुबली भारत के कर्नाटक प्रांत का एक प्रमुख नगर है। यह धारवाड़ नगर से 24 किमी दक्षिण-पूर्व में स्थित है और दक्षिणी रेलवे का केन्द्रीय कार्यालय यहा है। यह कपास, अनाज, नमक, ताँबे के बरतन, साबुन एवं खाद के व्यापार का प्रमुख केंद्र है। नगर में सूत कातने, कपास ओटने और गाँठ बाँधने के कारखाने हैं। यहाँ रेलवे का वर्कशाप तथा वस्त्र बुनने की मिल है। यहाँ सेना की छावनी है।


title: केरल की जलवायु

text: भूमध्य रेखा से केवल 8 डिग्री की दूरी पर स्थित होने के कारण केरल में गर्म मौसम है। यहाँ की धरती की उच्च-निम्न स्थिति भी जलवायु पर बड़ा प्रभाव डालती है। केरल की ऋतुओं को तीन भागों में बाँट सकते हैं - पश्चिमी वर्षा काल (जून-सितंबर), पूर्वी वर्षा काल (अक्टूबर - दिसम्बर), ग्रीष्म काल (जनवरी - मई)। ग्रीष्म को पुनः दो भागों में बाँट सकते हैं - जनवरी - फरवरी और मार्च - मई। फरवरी की सर्दी नाम मात्र की होती है। यहाँ तापमान 22 डिग्री सेल्सियस से नीचे नहीं जाता है। मार्च से मई तक कस कर गर्मी पड़ती है। केरल के समुद्र तटीय क्षेत्र का तापमान कभी भी 17.5 डिग्री सेल्सियस से कम नहीं हुआ है। (5) गर्मी के मौसम का औसत तापमान 32 डिग्री सेल्सियस और 38 डिग्री सेल्सियस के बीच रहता है।


title: केरल की जलवायु

text: केरल की जलवायु की विशेषता है शीतल मन्द हवा और भारी वर्षा। प्रमुख वर्षाकाल इडवप्पाति अथवा पश्चिमी मानसून है। दूसरा वर्षाकाल तुलावर्षम अथवा उत्तरी-पश्चिमी मानसून है। प्रत्येक वर्ष करीब 120 से लेकर 140 दिन वर्षा होती है। औसत वार्षिक वर्षा 3017 मिली मीटर मानी जाती है। भारी वर्षा से बाढ़ें आती हैं और जन-धन की हानी भी होती है।


title: वीडियो

text: वीडियो एक दृश्य श्राव्य माध्यम का प्रकार है जिpससे विभिन्न प्रारूप में छोटे या बड़े चलचित्र का निर्माण किया जाता है। तस्वीरों को क्रममें दिखाकर जीवंत दृश्य का आभास किया जाता है और दृश्य के साथ श्राव्य का भी मिश्रण किया जाता है। वीडियो बनाने हेतु आधुनिक उपकरण सरलता से उपलब्ध है।


title: वीरेंद्र कुमार खटीक

text: डॉ॰ वीरेंद्र कुमार खटीक एक भारतीय राजनीतिज्ञ तथा वर्तमान भारत की सत्रहवीं लोक सभा के सांसद हैं। २०१९ के चुनावों में वे मध्य प्रदेश के टीकमगढ़ से निर्वाचित हुए। वे भारतीय जनता पार्टी संबद्ध हैं।


title: त्वरक प्रभाव (अर्थशास्त्र)

text: अर्थशास्त्र के सन्दर्भ में त्वरक प्रभाव (accelerator effect) वह सिद्धान्त है जो आय में होने वाले परिवर्तनों के फलस्वरुप बाजारवादी अर्थव्यवस्था में होने वाले धनात्मक परिवर्तन (positive effect) को बताता है। बाजारवादी अर्थव्यवस्था की वृद्धि को सकल घरेलू उत्पाद (GDP) में हुई वृद्धि की मात्रा से नापा जाता है। त्वरक के सिद्धान्त का प्रयोग सबसे पहले 1907 में अफ्तालियन ने किया।


title: त्वरक प्रभाव (अर्थशास्त्र)

text: त्वरक, पूंजी में होने वाले परिवर्तन तथा आय में होने वाले परिवर्तन का अनुपात है। त्वरक सिद्धान्त के अनुसार उत्पादन के स्तर के बढ़ने पर पूंजीगत पदार्थों में भी वृद्धि होगी। पूंजीगत पदार्थों में होने वाली वृद्धि त्वरक अथवा पूंजीगत उत्पाद अनुपात पर निर्भर करती है। पीटरसन के अनुसार, "त्वरक सिद्धान्त से ज्ञात होता है कि शुद्ध निवेश अर्थात् अर्थव्यवस्था की पूंजी के स्टॉक की परिवर्तन दर अन्तिम उत्पादन की परिवर्तन दर की फलन है।"


title: त्वरक प्रभाव (अर्थशास्त्र)

text: त्वरक सिद्धान्त के अनुसार उत्पादन के स्तर के बढ़ने पर पूंजीगत पदार्थों में भी वृद्धि होगी। पूंजीगत पदार्थों में होने वाली वृद्धि त्वरक अथवा पूंजीगत उत्पाद अनुपात पर निर्भर करती है। एक रुपये का अधिक उत्पादन करने के लिये यदि 3 रुपये की पूंजी की आवश्यकता पड़ती है तो पूंजी उत्पाद अनुपात 3ः1 अर्थात् 3 होगा। यदि हम 10 रुपये के मूल्य का अधिक उत्पादन करना चाहते हैं तो हमें 3×10=30 रुपये की पूंजी की आवश्यकता होगी।


title: त्वरक प्रभाव (अर्थशास्त्र)

text: 1. अर्थव्यवस्था की सभी फर्में अपनी पूर्ण क्षमता तक उत्पादन कर रही है। इसलिए उद्योगों में अतिरिक्त उत्पादन क्षमता का अभाव पाया जाता है।


title: त्वरक प्रभाव (अर्थशास्त्र)

text: 3. इस सिद्धान्त की यह भी मान्यता है कि मांग में स्थायी वृद्धि होनी चाहिए क्योंकि तभी फर्में अपनी पूंजी की स्टॉक बढ़ाने के लिए नया निवेश करेंगी।


title: त्वरक प्रभाव (अर्थशास्त्र)

text: 2. त्वरक सिद्धान्त एक अव्यवहारिक धारणा है क्योंकि यह इस मान्यता पर आधारित है कि अर्थव्यवस्था में अतिरिक्त क्षमता का अभाव है।


title: त्वरक प्रभाव (अर्थशास्त्र)

text: 3. त्वरक के सिद्धान्त की यह धारणा भी व्यवहारिक नहीं है कि पूंजीगत उद्योगों में साधनों की पूर्ति लोचदार होती है।


title: त्वरक प्रभाव (अर्थशास्त्र)

text: 5. त्वरक का सिद्धान्त केवल एक सत्य मात्र है। इसके द्वारा आर्थिक समस्याओं के विश्लेषण में सहायता नहीं मिलती।


title: त्वरक प्रभाव (अर्थशास्त्र)

text: 6. त्वरक के सिद्धान्त का केवल सीमित प्रयोग ही किया जा सकता है। मांग कम होने की दशा में यह सिद्धान्त काम नहीं करता।


title: केसरिया स्तूप

text: भगवान बुद्ध जब महापरिनिर्वाण ग्रहण करने कुशीनगर जा रहे थे तो वह एक दिन के लिए केसरिया में ठहरें थे। जिस स्‍थान पर पर वह ठहरें थे उसी जगह पर कुछ समय बाद सम्राट अशोक ने स्‍मरण के रूप में स्‍तूप का निर्माण करवाया था। इसे विश्‍व का सबसे बड़ा स्‍तूप माना जाता है। वर्तमान में यह स्‍तूप 1400 फीट के क्षेत्र में फैला हुआ है और इसकी ऊंचाई 104 फीट है। अलेक्‍जेंडर कनिंघम के अनुसार मूल स्‍तूप 70 फीट ऊंचा था।


title: गयाना

text: गयाना या गुयाना, दक्षिणी अमेरिका का एक देश है। इस का आधिकारिक नाम- "कौपरेटिव रिपबलिक ऑफ़ गयाना" है। यह दक्षिण अमरीका के उत्तर-मध्य भाग मे हैं। 'गुयाना' शब्द का ऐतिहासिक प्रयोग हॉलैन्ड के तीन उपनिवेशो के लिये किया गया था। यह उपनिवेश थे- एस्सेक्यूबो, डेमेरारा और बेरबिस। वो एतिहासिक गयाना अमेज़न नदी के उत्तर मे था और ओरिनोको नदी के पुरव मे था।


title: गयाना

text: यहाँ पर भारतियों की संख्या सबसे अधिक है। यह भारतीय प्रजाती के लोग यहाँ अंग्रेजो़ के शासन काल मे आएँ। इस देश पर सबसे पहले पुर्तगालियों ने शासन किया और फिर २०० साल तक अंग्रेजो़ ने यहाँ पर शासन किया।


title: गयाना

text: यहाँ पर पहले देशी कबीलो- अरावक और कारिब का राज था। क्रिस्टोफ़र कोलम्बस ने गयाना को अपनी तिसरी यात्रा (1498) मे देखा था, परन्तु हॉलैन्ड पहला देश था जिसने यहाँ पर अपने उपनिवेश स्थापित किये: एस्सेक्यूबो (1616), बेरबिस (1627) और डेमेरारा (1752)। 18 वी सदि के अन्त तक ब्रिटेन ने इन तीनो उपनिवेशो पर अपना राज स्थापित किया और इसका नाम 'ब्रिटिश गुयाना' रख दिया।


title: गयाना

text: यहाँ काम करने के लिये ब्रिटेन ने अपने अन्य उपनिवेशो से मज़दूर गयाना मे लाए। अत: आधुनिक गयाना की तादात ज्यादा तर भारतीयों और अफरीकी लोगो से ही बनती है।


title: गयाना

text: गुयाना के उत्तर में अटलांटिक महासागर, पूर्व में सूरीनाम (कुरन्टाइन नदी के साथ), ब्राजील द्वारा दक्षिण और दक्षिण-पश्चिम तक, और पश्चिम में वेनेजुएला द्वारा घिरा हुआ है। गुयाना, सूरीनाम और वेनेजुएला दोनों के साथ क्षेत्रीय विवादों में शामिल है जोकि औपनिवेशिक शासनकाल की देन हैं। यद्यपि संयुक्त राष्ट्र अंतर्राष्ट्रीय ट्रिब्यूनल ने 2007 में गुयाना और सूरीनाम के बीच एक लंबे समय से समुद्री सीमा विवाद का निपटारा किया था, फिर भी बाद में दक्षिणी गुयाना की कुरन्टाइन नदी की दो सहायक नदियों के बीच के 6,000 वर्ग मील (15,600 वर्ग मीटर) न्यू रिवर त्रिकोण क्षेत्र का दावा करती है।


title: गयाना

text: देश के अटलांटिक तट के साथ फैले संकीर्ण मैदान, कृत्रिम संशोधित किये गये है। अधिकांश क्षेत्र, जो अपने व्यापक बिंदु पर केवल 10 मील (16 किमी) चौडी है, समुद्र से नहरों की एक श्रृंखला और कुछ 140 मील (225 किमी) की तटबंध द्वारा समुद्र से पुनः प्राप्त किया गया है। तटीय मैदान की अंतर्देशीय सीमा आम तौर पर नहरों द्वारा चिह्नित होती है जो मैदान को आंतरिक दलदल से अलग करती हैं। तट से लगभग 40 मील (65 किमी) अंतर्देशीय, लहरदार भूमि का एक क्षेत्र है, जो इस क्षेत्र के पूर्वी, तटीय पक्ष से 50 फीट (15 मीटर) से 400 फुट (120 मीटर) तक की पहाड़ियाँ है। पश्चिमी तरफ यह क्षेत्र 80 से 100 मील (130 और 160 किमी) चौड़ा है और दक्षिणपूर्व में सबसे बड़ा है। यह रेत से ढका हुआ है, जिसमें से इसका नाम सफेद-रेत (ज़ांदरिज) क्षेत्र के रूप में होता है। पूर्व में एक छोटा सा सवाना क्षेत्र तट से लगभग 60 मील (100 किमी) दूर स्थित है और सफेद रेत के बेल्ट से घिरा हुआ है। रेत आंशिक रूप से कम क्रिस्टलीय पठार को ओवरली करती है जो आमतौर पर ऊंचाई में 500 फीट (150 मीटर) से कम होती है। पठार देश के अधिकांश केंद्रों का निर्माण करता है और अग्निमय चट्टान से घिरा हुआ है जो गुयाना की नदियों के कई घुमाव का कारण बनता है।


title: गयाना

text: गुयाना की चार मुख्य नदियाँ- कुरन्टाइन, बर्बिस नदी, डेमेरेरा, और एसेक्विबो- सभी दक्षिण से प्रवाह होकर पूर्वी खंड के साथ बहते हुए अटलांटिक तट में समा जाती है।


title: गयाना

text: 43.5% लोग भारतीय मूल के हैं, 30.2% लोग अफरिकी है। मिश्रित जाति के लोग 16.7% हैं। 9.6% लोग अन्य प्रजाती के है।


title: अलादीन - नाम तो सुना होगा

text: अलादीन - नाम तो सुना होगा एक भारतीय हिन्दी धारावाहिक है, जिसका प्रसारण सब टीवी पर 21 अगस्त 2018 से शुरू हुआ है। इसमें सिद्धार्थ निगम और आशी सिंह ने मुख्य किरदार निभाया है।


title: अलादीन - नाम तो सुना होगा

text: एक शक्तिशालिनी और दुष्ट जादूगरनी मलिका, दुनिया पर राज करने की योजना बना रही है। उसका नौकर हसन उसे चकमा देता है जिससे वह पत्थर में बदल जाती है, लेकिन इस से पहले मलिका अपनी जादुई शक्ति से हसन को एक जिन में बदल कर एक चिराग में कैद कर देती है।


title: अलादीन - नाम तो सुना होगा

text: एक साल बाद, अलादीन को अभी भी जीवित दिखाया गया है। वह द रिंग का जिन पाता है और जफर के अपराधों का पता लगाता है। वह बदला लेने की कसम खाता है और अली नाम लेता है। यह दिखाया गया है कि उनके पिता उमर और चाचा बुलबुल ने उन्हें मारने से पहले बचाया था, बाद में अलादीन को बचाते हुए उनके पिता को मार दिया गया। अली और उसकी जिन्न (अंगुठी छप) को दो और जिन्न मिलते हैं - जीनी मिनी और चांद चंगेज़ी।


title: अलादीन - नाम तो सुना होगा

text: अलादीन और यासमीन का तुर्किस्तान में पुनर्जन्म हुआ है। जहाँ अलादीन बिगड़ैल राजकुमार है और यासमीन काला चोर (काला चोर) है।


title: अलादीन - नाम तो सुना होगा

text: अलादीन - नाम तो सुना होगा ने 27 जनवरी 2020 से 31 जनवरी 2020 तक 5 एपिसोड के लिए बालवीर रिटर्न्स श्रृंखला के साथ एक क्रॉसओवर किया।


title: आवर्ती जमा

text: आवर्ती जमा (रेकरिंग डिपॉजिट) एक विशेष प्रकार का सावधि जमा है जिसमें प्रति माह या प्रति वर्ष एक निश्चित राशि जमा की जाती है। इसमें लगभग वही ब्याज मिलता है जो सावधि जमा में (तुल्यकालिक सावधि जमा, में) मिलता है। इस प्रकार का जमा भी एक निश्चित तिथि को (या निश्चित समयावधि के बाद) परिपक्व होता है। यह जमा उन लोगों के लिये विशेष सुविधाजनक है जिनको एक निश्चित नियमित आय होती है।


title: रमेशचन्द्र दत्त

text: रमेशचंद्र दत्त (13 अगस्त 1848 -- 30 नवम्बर 1909) भारत के प्रसिद्ध प्रशासक, आर्थिक इतिहासज्ञ तथा लेखक तथा रामायण व महाभारत के अनुवादक थे। भारतीय राष्ट्रवाद के पुरोधाओं में से एक रमेश चंद्र दत्त का आर्थिक विचारों के इतिहास में प्रमुख स्थान है। दादाभाई नौरोज़ी और मेजर बी. डी. बसु के साथ दत्त तीसरे आर्थिक चिंतक थे जिन्होंने औपनिवेशिक शासन के तहत भारतीय अर्थव्यवस्था को हुए नुकसान के प्रामाणिक विवरण पेश किये और विख्यात ‘ड्रेन थियरी’ का प्रतिपादन किया। इसका मतलब यह था कि अंग्रेज अपने लाभ के लिए निरंतर निर्यात थोपने और अनावश्यक अधिभार वसूलने के जरिये भारतीय अर्थव्यवस्था को निचोड़ रहे हैं।


title: रमेशचन्द्र दत्त

text: रमेश चंद्र दत्त का जन्म 1848 में कोलकाता के एक ऐसे परिवार में हुआ था जिसने ईस्ट इण्डिया कम्पनी के तहत व्यापार करके काफी सम्पत्ति अर्जित की थी। सन् 1868 में ये आइ.सी.एस. की परीक्षा देने के लिए इंग्लैंड गए तथा 1869 में इस परीक्षा में तीसरा स्थान पाकर उत्तीर्ण हुए। सन् 1871 में ये भारत वापस आए। इन्होंने अपने इन तीन वर्षो के इंग्लैंड प्रवास के विषय में एक पुस्तक 'थ्री ईयर्स इन इंग्लैड' लिखी। भारत आने के बाद इन्होंने अनेक प्रशासनिक पदों का कार्यभार सँभाला तथा उड़ीसा के कमिश्नर एवं पोलिटिकल एजेंट, बड़ौदा के दीवान और रॉयल कमीशन के सदस्य रहे।


title: रमेशचन्द्र दत्त

text: रमेश चन्द्र दत्त 1882 में बंगाल के विभिन्न जिलों में प्रशासनिक कामकाज देखते रहे। 1883 में जिला मजिस्ट्रेट बनने के बाद 1894 में बर्धमान जिले के डिप्टी कमिश्नर नियुक्त किये गये। उन्नीसवीं सदी में इतने बड़े पद पर पहुँचने वाले वे पहले भारतीय थे। 1897 में उन्होंने आईसीएस से अवकाश ग्रहण किया और 1904 तक की अवधि  युरोप में गुजारी। वे लंदन के युनिवर्सिटी कॉलेज में इतिहास के प्रोफेसर भी रहे। 1899 में भारतीय राष्ट्रीय कांग्रेस के लखनऊ अधिवेशन ने उन्हें अपना अध्यक्ष निर्वाचित किया।


title: रमेशचन्द्र दत्त

text: सन् 1897 से 1904 तक ये लंदन विश्वविद्यालय में भारतीय इतिहास के प्राध्यापक रहे। उनका निधन 1909 में हुआ।


title: रमेशचन्द्र दत्त

text: अपने गहन अनुसंधान और विश्लेषण से दत्त ने दिखाया कि ब्रिटिश शासन न केवल भारत की भौतिक स्थिति सुधारने में विफल रहा, बल्कि उसके काल में भारत का वि-उद्योगीकरण हुआ। ब्रिटिश आर्थिक नीति के परिणामस्वरूप भारत के दस्तकारी उत्पादन में ज़बरदस्त गिरावट आयी और उसकी भरपाई के रूप में औद्योगिक उत्पादन में बढ़ोतरी नहीं हुई। न ही भारतीय उद्योगों को किसी भी तरह का संरक्षण प्रदान किया गया। नतीजे के तौर पर भारतीय अर्थव्यवस्था पहले से कहीं ज़्यादा खेती पर निर्भर होने के लिए मजबूर हो गयी। भारतीय समाज का देहातीकरण होता चला गया। दत्त का कहना था कि ब्रिटिश उपनिवेशवाद के कथित रचनात्मक कदमों से भी भारत को लाभ नहीं हुआ। अंग्रेज़ों द्वारा शुरू किये गये रेल- परिवहन के कारण पारम्परिक परिवहन सेवाएँ मारी गयीं और ट्रेनों का इस्तेमाल ब्रिटिश कारख़ानों में बने माल की ढुलाई के लिए होता रहा। दत्त का निष्कर्ष था कि भारतीय अर्थव्यवस्था अविकसित नहीं है, बल्कि उसका विकास अवरुद्ध कर दिया गया है। उनके द्वारा लिखा गया इतिहास विद्वानों के एक हिस्से में प्रचलित उस मार्क्सवादी धारणा को झुठलाता है जिसके मुताबिक ब्रिटिश उपनिवेशवाद की भूमिका प्रगतिशील ठहरायी जाती है।


title: रमेशचन्द्र दत्त

text: आर्थिक इतिहासकार के अलावा रमेश चंद्र दत्त एक प्रतिभाशाली और कुशल सांस्कृतिक इतिहासकार भी थे। बंगीय साहित्य परिषद् के संस्थापक अध्यक्ष रहने के साथ-साथ उन्होंने महाभारत और रामायण का अंग्रेज़ी में संक्षिप्त कव्यानुवाद भी किया।  संस्कृत साहित्य के प्रमाणों के आधार पर दत्त ने भारत की प्राचीन सभ्यता के इतिहास की रचना भी की।


title: रमेशचन्द्र दत्त

text: ब्रिटिश आर्थिक नीति के दुष्परिणामों पर प्रकाश डालने के अलावा आर्थिक विचारों के विकास में दत्त का दूसरा प्रमुख योगदान यह था कि उन्होंने अर्थव्यवस्था में सरकारी हस्तक्षेप की सीमा निर्धारित करने की वकालत की। यह सिफ़ारिश उन्होंने बीसवीं सदी की शुरुआत में एक ऐसे समय में की जब अन्य भारतीय अर्थशास्त्री आर्थिक जीवन में सरकार के हस्तक्षेप को कम करने की माँग कर रहे थे। दत्त का कहना था कि सरकार को निजी पहलकदमी घटाने वाले हस्तक्षेपों से बचना चाहिए, लेकिन ख़ास परिस्थितियों में दख़लअंदाज़ी के लिए तैयार रहना चाहिए ताकि अस्थाई किस्म के संकटों से बचते हुए हितों का टकराव टाला जा सके। यथार्थ का आकलन करने की दत्त की पद्धति भी उस ज़माने के हिसाब से अलग तरह की थी। वास्तविकता के अनेक कारणों में एक को प्रमुख और दूसरों को उसका प्रभाव मान कर चलने के बजाय दत्त ने आर्थिक और राजनीतिक तथ्यों की परस्पर निर्भरता की अवधारणा विकसित की। उनकी मान्यता थी कि समाज के तंत्र में हर चीज़ एक-दूसरे पर निर्भर है, परस्पर जुड़ी हुई है इसलिए संतुलन बिगाड़ने जैसा कोई भी काम नहीं करना चाहिए। लेकिन, साथ में दत्त यह भी समझते थे कि संतुलन हमेशा एक जैसा नहीं रहता है। वह लगातार बदलता रहता है। इसलिए सरकार को हस्तक्षेप करते समय की फ़ौरी स्थिति की अंतर्निहित गतिशीलता पर अपना ध्यान केंद्रित करना चाहिए, वरना उसके हस्तक्षेपकारी कदमों का परिणाम विपरीत भी निकल सकता है।


title: रमेशचन्द्र दत्त

text: अर्थशास्त्र पर दत्त की रचनाओं का प्रकाशन 1900 से शुरू हुआ। उनकी पहली पुस्तक थी भारत में पड़ने वाले अकालों का अध्ययन करने वाली 'फ़ेमिंस ऐंड लैण्ड एसेसमेंट इन इण्डिया' जिसकी सराहना रूसी अराजकतावादी दार्शनिक प्रिंस क्रोपाटकिन ने भी की थी। उनकी इस कृति से ज़ाहिर था कि वे भारतीय किसान की जीवन-स्थितियों में कितनी दिलचस्पी रखते हैं और उनका आर्थिक चिंतन किस तरह से उसकी स्थिति सुधारने पर केंद्रित है। दत्त ने सवाल उठाया कि 1858 के बाद से चालीस साल की अवधि में भारत की जनता को दस भीषण अकालों का सामना क्यों करना पड़ा? उन्होंने पूछा कि इस दौरान हुकूमत ईस्ट इण्डिया कम्पनी के बजाय सम्राज्ञी के हाथ में थी।  इस दौरान आमतौर पर शांति रही और केवल एक ही युद्ध हुआ। हुकूमत के पास प्रशिक्षित प्रशासक थे जिन्हें भारतीय परिस्थितियों का पर्याप्त अनुभव था। ज़मीन उपजाऊ थी, किसान उद्यमी और किफ़ायतशार थे। ऐसी अनुकूल परिस्थितियों के बावजूद ऐसा क्यों हुआ कि इन अकालों के दौरान करीब डेढ़ करोड़ लोग भूख के शिकार हो कर जान से हाथ से धो बैठे?  दत्त यह मानने के लिए तैयार नहीं हुए कि अकालों का कारण आबादी में तेज़ रक्रतार से हुई बढ़ोतरी है या भारत के किसान लापरवाह, काहिल और फ़िज़ूलख़र्च हैं। उन्होंने यह भी स्वीकार नहीं किया कि किसानों का सूदखोर महाजनों के शिकंजे में फँसा होना अकाल का कारण हो सकता है। दत्त ने अपने अध्ययन में दिखाया कि भारत में आबादी बढ़ने की रफ्तार इंग्लैण्ड के मुकाबले न केवल हमेशा कम रही, बल्कि उनके अध्ययन से पहले के दस वर्षों में इस देश की आबादी में बढ़ोतरी रुक ही गयी थी। दत्त के अनुसार भारत से ज़्यादा परिश्रमी और कम ख़र्च में गुज़र-बसर करने वाले किसान दुनिया में और कहीं नहीं हैं। उन्होंने अकाल के कारणों की जाँच करने वाले आयोगों की रपटों का हवाला देते हुए कहा कि सरकारी राजस्व की कठोरतापूर्वक वसूली के कारण ही किसानों को महाजनों पर निर्भर होना पड़ता है। अंग्रेज़ सरकार को आईना दिखाते हुए दत्त ने प्रदर्शित किया कि अकाल के बावजूद ऐसा कोई साल नहीं था जब सारी फ़सलें चौपट हो गयी हों। सरकारी गोदामों में अनाज हमेशा भरा रहा। एक प्रांत में अगर फ़सल ख़राब हो गयी हो, तो दूसरे प्रांत में फ़सल अच्छी हुई। खेती का विस्तार हुआ है, वह सघन भी हुई है, पहले के मुकाबले पैदावार भी बढ़ी है, खेतिहर उपज की कीमतें भी बढ़ी हैं, पर इसके बाद भी किसानों की हालत लगातार ख़राब होती गयी है। इसके लिए दत्त ने ब्रिटिश नीतियों को ज़िम्मेदार ठहराया।


title: रमेशचन्द्र दत्त

text: 1902 में दत्त के महान ग्रंथ 'द इकॉनॉमिक हिस्ट्री ऑफ़ ब्रिटिश इण्डिया' का पहला खण्ड प्रकाशित हुआ। इसे ब्रिटिश हुकूमत पर लिखे गये सबसे बेहतरीन ग्रंथ की संज्ञा दी जाती है। इसमें 1757 में अंग्रेज़ों की सत्ता की स्थापना से लेकर सम्राज्ञी की हुकूमत लागू होने तक का आर्थिक इतिहास पेश किया गया था। इसमें ईस्ट इण्डिया कम्पनी के तहत अपनायी गयी खेती और भूमि बंदोबस्त संबंधी नीतियों, व्यापार और कारख़ाना उत्पादन संबंधी नीतियों के साथ-साथ वित्त और प्रशासन संबंधी नीतियों का विश्लेषणात्मक विवरण था। पुस्तक के ब्रिटिश समीक्षकों ने भी इसकी निष्पक्षता और गहराई का लोहा माना। 1904 में इस महाग्रंथ का दूसरा खण्ड प्रकाशित हुआ। उन्होंने प्रामाणिक तथ्यों के आधार पर दावा किया कि ब्रिटिश शासन के प्रारम्भिक वर्षों में अपनायी गयी स्वार्थपूर्ण नीतियाँ भारतीय उद्योगों के पतन के लिए ज़िम्मेदार रही हैं।


title: रमेशचन्द्र दत्त

text: दत्त ने भारत में ग़रीबी के कारणों पर प्रकाश डालते हुए साबित किया कि अंग्रेज़ों की नीति के कारण देशी उद्योग और हस्तकलाओं को तबाह हो जाना पड़ा। लाखों लोग बेरोज़गार हो गये जिससे जीवन-यापन के लिए उनके सामने खेती के अलावा कोई और चारा नहीं रह गया। इस तरह खेती के भरोसे जीवित रहने वालों की संख्या हद से ज़्यादा बढ़ गयी और सभी के रहन-सहन का स्तर गिर गया। इसके साथ-साथ अंग्रेज़ भारत पर हुकूमत करने के लिए भारी धन ख़र्चते रहे जिसका मुल्क को कोई फ़ायदा नहीं पहुँचा। राजकोषीय नीति और भू-राजस्व प्रणाली कुछ इस तरह की बनायी गयी कि किसान के पास सिर्फ़ ज़िंदा बचे रहने लायक संसाधन ही रह गये। दत्त के पास इन समस्याओं का इलाज करने का नुस्ख़ा भी था। उन्होंने सिफ़ारिश की कि भारतीय मिल उद्योग से उत्पादन शुल्क हटा लिया जाए, नीची दरों के नरम लगान के अलावा बाकी सभी टैक्सों से किसानों को छुटकारा दिया जाए, इंग्लैण्ड में होने वाली फ़ौजी और शाही ख़र्च भारत से नहीं वसूले जाने चाहिए और भारत में भी फ़ौजी ख़र्च घटाये जाने चाहिए।


title: रमेशचन्द्र दत्त

text: दत्त ने जैसे ही ये सुझाव दिये, ब्रिटिश हुकूमत और उसके हिमायतियों ने उनकी चौतरफ़ा आलोचना शुरू कर दी। उनके तथ्यों और विश्लेषण को ख़ारिज करने की कोशिश की गयी। ध्यान रहे कि दत्त इण्डियन सिविल सर्विसेज़ के वरिष्ठ अधिकारी थे और ब्रिटिश शासन की सेवा करने के दायित्व से बँधे हुए थे। लेकिन, अपनी बात पर जमे रह कर उन्होंने अपने विरोधियों के साथ बहस की और सरकार से लगातार अनुरोध किया कि वह भारत की आर्थिक दशा में सुधार के लिए नीतियाँ बदले।


title: रमेशचन्द्र दत्त

text: इनकी विलक्षण प्रतिभा केवल प्रशासनिक कार्यों तक ही सीमित नहीं थी, वरन् ये मौलिक लेखक तथा इतिहासज्ञ भी थे। अपने लेखनकाल के आरंभ में इन्होंने अंग्रेजी में लिखा, पर बाद में बंकिमचंद्र के प्रभाव से बँगला में भी रचना की। इनके मुख्य ग्रंथ निम्नलिखित हैं :


title: स्पॉटिफाय

text: Spotify ( /ˈspɒtɪfaɪ/ ; [ˈspɔ̂tːɪfaj] ) एक स्वीडिश ऑडियो स्ट्रीमिंग और मीडिया सेवा प्रदाता है जिसकी स्थापना 2006 में डेनियल एक के द्वारा की गई। यह दुनिया के सबसे बड़े संगीत स्ट्रीमिंग सेवा प्रदाताओं में से एक है , जिसमें मार्च 2021 तक 356 मिलियन से अधिक मासिक सक्रिय उपयोगकर्ता हैं, जिनमें 158 मिलियन भुगतान करने वाले ग्राहक शामिल हैं।


title: स्पॉटिफाय

text: Spotify डिजिटल कॉपीराइट प्रतिबंधित रिकॉर्ड किए गए संगीत और पॉडकास्ट की पेशकश करता है, जिसमें रिकॉर्ड लेबल और मीडिया कंपनियों के 70 मिलियन से अधिक गाने शामिल हैं। एक फ्रीमियम सेवा के रूप में, बुनियादी सुविधाएं विज्ञापनों और सीमित नियंत्रण के साथ मुफ्त हैं, जबकि अतिरिक्त सुविधाएं, जैसे ऑफ़लाइन सुनना और वाणिज्यिक-मुक्त सुनना, सशुल्क सदस्यता के माध्यम से पेश की जाती हैं। उपयोगकर्ता कलाकार, एल्बम या शैली के आधार पर संगीत खोज सकते हैं और प्लेलिस्ट बना सकते हैं, संपादित कर सकते हैं और साझा कर सकते हैं ।


title: स्पॉटिफाय

text: Spotify अधिकांश यूरोप और अमेरिका, ओशिनिया और अफ्रीका के कुछ हिस्सों (दक्षिण अफ्रीका और मॉरीशस सहित) और एशिया में उपलब्ध है। 2021 के अंत तक, Spotify के कुल 178 देशों में काम करने की उम्मीद है। यह सेवा विंडोज, मैकओएस, और लिनक्स कंप्यूटर, आईओएस और एंड्रॉइड स्मार्टफोन और टैबलेट और एआई सक्षम स्मार्ट स्पीकर जैसे अमेज़ॅन इको और गूगल होम सहित अधिकांश आधुनिक उपकरणों पर उपलब्ध है।


title: स्पॉटिफाय

text: भौतिक या डाउनलोड बिक्री के विपरीत, जो कलाकारों को प्रति गीत या बेचे गए एल्बम के लिए एक निश्चित मूल्य का भुगतान करती है, Spotify कुल स्ट्रीम किए गए गीतों के अनुपात के रूप में कलाकार धाराओं की संख्या के आधार पर रॉयल्टी का भुगतान करता है। यह अपने कुल राजस्व का लगभग 70% अधिकार धारकों (अक्सर रिकॉर्ड लेबल ) को वितरित करता है, जो तब व्यक्तिगत समझौतों के आधार पर कलाकारों को भुगतान करते हैं। "द न्यू यॉर्क टाइम्स के" बेन सिसारियो के अनुसार "," स्पॉटिफाई के सात मिलियन कलाकारों में लगभग 13,000 ने 2020 में $50,000 या उससे अधिक की कमाई की।


title: स्पॉटिफाय

text: स्पॉटिफाई पर अपने स्वयं के क्यूरेटेड प्लेलिस्ट के माध्यम से अपने स्वयं के स्वीडिश कलाकारों को बढ़ावा देना, कलाकार की खोज क्षमता को कम करना और स्पॉटिफाई को कलाकारों की आय पर अत्यधिक शक्ति देने का आरोप भी लगाया गया है।


title: स्पॉटिफाय

text: Spotify की स्थापना 2006 में स्टॉकहोम, स्वीडन में Stardoll के पूर्व CTO डैनियल एक और Tradedoubler के सह-संस्थापक मार्टिन लोरेंटज़ोन ने की थी। एक के अनुसार, कंपनी का शीर्षक शुरू में लोरेंतज़ोन द्वारा चिल्लाए गए नाम से गलत सुना गया था। बाद में उन्होंने "स्पॉट" और "पहचान" के संयोजन की व्युत्पत्ति के बारे में सोचा।


title: बेताब (1983 फ़िल्म)

text: बेताब 1983 में बनी हिन्दी भाषा की प्रेमकहानी फ़िल्म है। इसको राहुल रवैल ने निर्देशित किया और इसमें सनी देओल और अमृता सिंह अपनी पहली फ़िल्म में हैं। संगीत आर॰ डी॰ बर्मन द्वारा निर्मित किया गया। जारी होने पर ये फिल्म साल की सबसे सफल फिल्मों में से एक रही थी। इसको 1987 में तेलुगू में "सम्राट" नाम से पुननिर्मित किया गया था जिसमें रमेश बाबू और सोनम कलाकार रहे थे।


title: बेताब (1983 फ़िल्म)

text: यह फिल्म दो युवाओं की प्रेम कहानी है, जिनके परिवारों के हैसियत के अंतर के बावजूद वो प्यार में पड़ जाते हैं। सनी (सनी देओल), युवा, गरीब और खुशहाल लड़का है जो अपनी माँ सुमित्रा (निरूपा रॉय) के साथ अपने खेत के पास बने घर में रहता है। पूर्व में, उसके पिता अविनाश एक बड़े व्यवसायी थे, लेकिन वे दिवालिया हो गए थे। इसी कारण से उन्होंने आत्महत्या कर ली। अवनीश सरदार दिनेश सिंह (शम्मी कपूर) के साथ घनिष्ठ मित्र थे, जो शहर के सबसे अमीर और शक्तिशाली लोगों में से एक हैं। जब सरदार को पता चलता है कि अवनीश दिवालिया हो गया, तो वह उसकी तरफ पीठ मोड़ लेता है। सरदार की एक बेटी है जिसका नाम रोमा (अमृता सिंह) है। वह बिगड़ैल है, घमंडी है और सभी लोगों की आदी है जो उसके घेरे हुए रहते हैं। वह सनी की बचपन की दोस्त थी।


title: बेताब (1983 फ़िल्म)

text: अब, सरदार शहर के बाहर एक नया अस्तबल खरीदता है, जो सनी के खेत के पास है। जब सनी अपनी माँ के साथ ट्रेन स्टेशन पर जाता है, तो वह रोमा को कई सालों बाद देखता है। सनी उसे तुरंत पहचान लेता है, लेकिन रोमा उसे नहीं पहचान पाती। फलस्वरूप, वे संयोग से खेत पर एक दूसरे से कई बार मिलते हैं। वे लगातार झगड़ा करते हैं, लेकिन जल्द ही उसे पता चलता है कि वह उसका बचपन का दोस्त है और वे अपने बचपन के प्यार को फिर से शुरू करते हैं।


title: वी॰ एस॰ रमादेवी

text: वी॰ एस॰ रमादेवी (जन्म 15 जनवरी 1934 – 17 अप्रैल 2013) , एलएलएम, २६ नवम्बर १९९० से ११ दिसम्बर १९९० तक भारत की मुख्य चुनाव आयुक्त रहीं। वो प्रथम महिला थी जिन्होंने भारत के मुख्य चुनाव आयुक्त का पदभार सम्भाला। उनके बाद टी एन शेषन मुख्य चुनाव आयुक्त बने।


title: वी॰ एस॰ रमादेवी

text: रमादेवी का जन्म १५ जनवरी १९३४ (जो पोंगल का दिन था) को भारतीय राज्य आन्ध्र प्रदेश के पश्चिमी गोदावरी जिले के चेब्रोलु में हुआ। उन्होंने एलूरू से शिक्षा प्राप्त की। एमए और एलएलबी करने के बाद उन्होंने आंध्र प्रदेश उच्च न्यायालय में अपने आप को वकील के रूप में पंजीकृत करवाया। वो २६ जुलाई १९९७ से १ दिसम्बर १९९९ तक हिमाचल प्रदेश की राज्यपाल रही और २ दिसम्बर १९९९ से २० अगस्त २००२ तक कर्नाटक की राज्यपाल रहीं।


title: सांविधिक कानून

text: सांविधिक विधि या सांविधिक कानून (Statutory body या statute law) विधायिका द्वारा निर्मित तथा लिखित रूप में मौजूद कानूनों को कहते हैं। (अलिखित/मौखित/परम्परागत कानूनों को नहीं)


title: काठगोदाम

text: काठगोदाम (Kathgodam) भारत के उत्तराखण्ड राज्य के नैनीताल ज़िले में स्थित एक नगर है। यह हल्द्वानी महानगर क्षेत्र में सम्मिलित है और जनगणना की दृष्टि से उसके साथ ही गिना जाता है।


title: काठगोदाम

text: काठगोदाम को ऐतिहासिक तौर पर कुमाऊँ का द्वार कहा जाता रहा है। यह नगर पहाड़ के पाद प्रदेश में बसा है। गौला नदी इसके दायें से होकर हल्द्वानी नगर की ओर बढ़ती है। पूर्वोतर रेलवे का यह अन्तिम रेलवे टर्मिनल यहां है। यहाँ से बरेली, लखनऊ, दिल्ली‚ हावड़ा ‚जैसलमेर‚ जम्मू ‚कानपुर देहरादून तथा आगरा आदि शहरों के लिए छोटी एवं बड़ी लाइन की रेल चलती है। काठगोदाम से नैनीताल, अल्मोड़ा, रानीखेत और पिथौरागढ़ आदि पर्वतीय नगरो के लिए के॰एम॰ओ॰यू॰ एवं उत्तराखंड परिवहन निगम की बसें जाती है। कुमाऊँ के सभी अंचलों के लिए यहाँ से बसें जाती हैं।


title: काठगोदाम

text: १९०१ में काठगोदाम ३७५ की जनसंख्या वाला एक छोटा सा गाँव था। १९०९ तक इसे रानीबाग के साथ जोड़कर नोटिफ़ाइड एरिया घोषित कर दिया गया। काठगोदाम-रानीबाग़ १९४२ तक स्वतंत्र नगर के रूप में उपस्थित रहा, जिसके बाद इसे हल्द्वानी नोटिफ़ाइड एरिया के साथ जोड़कर नगर पालिका परिषद् हल्द्वानी-काठगोदाम का गठन किया गया। २१ मई २०११ को हल्द्वानी-काठगोदाम को नगर पालिका परिषद से नगर निगम घोषित किया गया, और फिर इसके विस्तार को देखते हुए इसका नाम बदलकर नगर निगम हल्द्वानी कर दिया गया।


title: काठगोदाम

text: काठगोदाम रेलवे स्टेशन उत्तर भारत का प्रमुख अंतिम रेलवे टर्मिनल जहां से विभिन्न शहरों के लिए ट्रेन चलती है काठगोदाम रेलवे स्टेशन अंतिम रेलवे स्टेशन होने के साथ ही नैनीताल और हिमालय के पर्वतीय क्षेत्रों का प्रमुख टर्मिनल है जहां से प्रतिदिन हजारों यात्री सफर करते है। काठगोदाम रेलवे स्टेशन से चलने वाली गाड़ियों का विवरण:


title: काठगोदाम

text: काठगोदाम से १७.७ किलोमीटर की दूरी पर ज्योलीकोट स्थित है। यहाँ से नैनीताल की दूरी प्रायः १७.७ कि॰मी॰ ही शेष बच जाती है। अर्थात् यह स्थान काठगोदाम और नैनीताल के बीचोंबीच स्थित है। कुमाऊँ के सुन्दर स्थलों में ज्योलीकोट की गणना की जाती है। यह स्थान समुद्र की सतह से १२१९ मीटर की ऊँचाई पर स्थित है। यहाँ का मौसम गुलाबी मौसम कहलाता है। जो पर्यटक नैनीताल की ठण्डी हवा में नहीं रह पाते, वे ज्योलिकोट में रहकर पर्वतीय जलवायु का आनन्द लेते हैं। ज्योलिकोट में मधुमक्खी पालन केन्द्र है। फलों के लिए तो ज्योलिकोट प्रसिद्ध है ही परन्तु विभिन्न प्रकार के पक्षियों के केन्द्र होने का भी इस स्थान को गौरव प्राप्त है। देश-विदेश के अनेक प्रकृति - प्रेमी यहाँ रहकर मधुमक्खियों और पक्षियों पर शोध कार्य करते हैं। सैलानी, पदारोही और पहाड़ों की ओर जाने वाले लोग यहाँ अवश्य रुकते हैं। ज्योलिकोट से जैसे ही बस आगे बढ़ती है, वैसे ही एक दोराहा और आ जाता है। बायीं ओर मुड़ने वाला मार्ग नैनीताल जाता है और दायीं ओर का मार्ग भुवाली होकर अल्मोड़ा, मुक्तेश्वर, रानीखेत और कर्ण प्रयाग की तरफ चला जाता है।


title: ताप उत्क्रमण

text: धरती पर की वायु जैसे-जैसे 10 से 15 किलोमीटर तक ऊपर उठती है, वैसे-वैसे उसका ताप क्रमश: कम होता जाता है। यह सामान्य नियम है, पर बहुधा देखा जाता है कि वायुमंडल में वायु के कुछ ऐसे स्तर पाए जाते हैं, जिनमें ऊँचाई के कारण ताप कम होने के स्थान पर बढ़ता है। ताप के ऐसे स्तरों को ताप का उत्क्रमण (Inversion of Temperature) या केवल उत्क्रमण कहते हैं।


title: ताप उत्क्रमण

text: ऊँचाई के कारण ताप के कम होने की दर को क्षयदर (lapse rate) कहते है। ऊँचाई के कारण जब ताप कम होने के स्थान पर बढ़ता है, तब क्षयदर ऋणात्मक होती है। मौसम विज्ञान संबंधी निबंधों में वायु के ऐसे स्तरों को भी उत्क्रमण कहते हैं, जिनके क्षयदर धनात्मक होने पर भी ऊपर और नीचे के वायुस्तरों से कम हो।


title: ताप उत्क्रमण

text: उत्क्रमण की माप (1) स्तर की मोटाई, (2) तापवृद्धि की दर और (3) स्तर के ताप की समस्त वृद्धि से की जाती है। ताप की समस्त वृद्धि को उत्क्रमण का परिमाण (magnitude) कहते हैं। यदि ताप की वृद्धि बड़ी तीव्रता से हो तो उसे तीक्ष्ण उत्क्रमण (Sharp inversion) और तीक्ष्ण तथा वृहत् उत्क्रमण (Large inversion) और तीक्ष्ण तथा वृहद दोनों हो तो उसे प्रबल उत्क्रमण (Strong inversion) कहते हैं।


title: ताप उत्क्रमण

text: वायुमंडल के 10 से लेकर 15 किमी0 तक से नीचे के भाग को, जहाँ क्षयदर सामान्य घनात्मक होती है, क्षोभमंडल (Troposphere) कहते हैं। क्षोभमंडल में उत्क्रमण बहुत रहता है। समान्यतया कम ऊँचाई के कुछ क्षेत्रों में उत्क्रमण प्राय: सदा ही उपस्थित रहता है। क्षोभमंडल के ऊपर के भाग को समतापमंडल (Stratosphere) कहते हैं। यहाँ का ताप सामान्यत: स्थायी रहता हैं, अथवा ऊँचाई में बहुत ही धीरे धीरे बढ़ता है। अधिक ऊँचे तलों पर यह अधिकता से बढ़ता है। 16 से लेकर 50 किमी0 तक के बीच विभिन्न तीक्षणता के स्थाई उत्क्रमण होते हैं।


title: ताप उत्क्रमण

text: पृथ्वी ही सतह पर जो उत्क्रमण होता है उसे भू-उत्क्रमण कहते हैं। उस उत्क्रमण को उच्च उत्क्रमण (High inversion) कहते हैं जिसमें स्तर के नीचे की वायु में ताप की कमी सामान्य होती है।


title: ताप उत्क्रमण

text: मेघ के रूप, आकार, अवक्षेपण और दृश्यता के अध्ययन में उत्क्रमण का महत्वपूर्ण योग है। क्षयदर पर ही वायु की ऊर्ध्व गति, विशेषत: उसका मिश्रण निर्भर करता है। जब वायु ऊपर उठती है, तब प्रसार के कारण उसमें शीतलता उत्पन्न होती है। यदि यह शीतलता क्षयदर से अधिक है तो आरोही वायु पार्श्ववर्ती है वायु से ठंढी और भारी हो जाती है और उसपर बल पड़ता है, जिससे वह पूर्वावस्था में आ जाए। उत्क्रमण के कारण उर्ध्व गति पर प्रतिरोध होता है ओर वायु का ऊपर उठना रुक जाता है। उत्क्रमण वस्तुत: ढक्कन का काम करता है। यदि उत्क्रमण अधिक प्रखर है तो मेघ, धरती की तप्त वायु, धूल और धुआँ उत्क्रमण से ऊपर नहीं उठते और मेघ ऐसे ताप पर नहीं पहुँचता जहाँ पानी की बूँद बनकर वर्षा के रूप में नीचे गिर सके। मेघ के अभाव में भी धूल और धुएँ के कारण उत्क्रमण के नीचे की वायु इतनी ठंडी हो जाती है कि उससे मेघ या कुहरा बनता है। उत्क्रमण वस्तुत: नीचे की आर्द्र वायु और ऊपर की अनार्द्र वायु की सीमा बन जाता है।


title: ताप उत्क्रमण

text: उत्क्रमण का दूसरा प्रभाव ताप के दैनिक परिवर्तन पर पड़ता है। दिन में वायु तप्त हो जाती है। ऐसा धरती की सतह के संपर्क से होता है। सौर विकिरण का वायु के ताप पर सीधे कोई प्रभाव नहीं पड़ता। वह धरातल को तप्त कर देता है। धरातल ही सौर विकिरण को अवशोषित करता है और उससें तप्त हो जाता है। तप्त धरातल संवहन (conduction) और संनयन (convenction) द्वारा वायु को गर्म करता है। संवहन उत्क्रमण से ऊपर नहीं जाता। उत्क्रमण ही संवहन की ऊपरी सीमा है। यदि उत्क्रमण ऊँचाई पर है तो वायु का स्तर मोटा होगा और अधिक वायु के गरम होने के कारण ताप की वृद्धि कम होगी।


title: ताप उत्क्रमण

text: शीतल तल के संस्पर्श से वायु के ठंडी होने से भूत्क्रमण होता है। भूत्क्रमण को रात्र्युत्क्रमण, या विकिरण उत्क्रमण भी, कहते हैं। स्वच्छ रात्रि में विकिरण से धरातल ठंढा हो जाता है। यह आकाश में सूर्य नहीं है, तो पृथ्वी से ऊपर की और विकीर्ण ऊष्मा, वायु से प्राप्त ऊष्मा से अधिक होती है। इससे उत्क्रमण की मोटाई बढ़ जाती है और परिमाण में कमी आ जाती है। यदि उत्क्रमण के नीचे की वायु ओसांक तक ठंढी हो जाए, तो उसने कुहरा बनता है। यदि पवन तेज चलता है, तसे प्रक्षुष्म मिश्रण से भूत्क्रमण बिल्कुल लुप्त हो जा सकता हैं। इससे रुद्वोष्म क्षयदर की स्थापना हो जाती है और उत्क्रमण का ऊपरी भाग तीक्ष्ण हो जाता है। इस दशा में यदि संघनन होता है तो कुहरा या स्तरीमेघ ऊपर तक चला जाता है, जिसे उच्च कुहरा या स्तरीमेघ कहते हैं।


title: ताप उत्क्रमण

text: भूत्क्रमण के परिणाम पर स्थलाकृति का बहुत प्रभाव पड़ता है। यदि भूखंड गोलाकार या पहाड़ है, तो उच्च भूखंड पर बनी ठंडी वायु नीचे की ओर बढ़ती हुई, नीची भूमि के ऊपर वृहत् और अधिक मोटा उत्क्रमण बनाती है। ऊँचे भाग पर ऐसा बहुत अल्प, या बिल्कुल नहीं होता। नीचे की गर्मी के कारण दिन में भूत्क्रमण नहीं होता, क्योंकि घरती के विकिरण से वायु गर्म हो जाती है और वायु के ऊपर का क्षेत्र संवहन और संनयन से गर्म हो जाता है। जोड़े कि दिनों में मध्य अक्षांश पर रात की ठंडक इतनी हो जाती है कि दिन में वायु को इतना गर्म नहीं कर सकता और उससे भूत्क्रमण दिन दिन बढ़ता जाता है। ऐसी दशा में वहाँ रात और दिन कुहरा छाया रहता है। ऐसा कुहरा कैलिफोर्निया और मध्य यूरोप की घाटियों में देखा जाता है। उत्तर धुव की ओर बढ़ने पर जाड़े में धूप बिलकुल नहीं होती और धरती बहुत समय तक ठंडी रहती है। इससे उत्क्रमण का परिमाण बहुत बढ़ जाता है और वह बहुत मोटा और विस्तृत हो जाता है। ऐसे उत्क्रमण को उत्तर ध्रुवीय उत्क्रमण कहते हैं। कुछ क्षेत्रों के 68 प्रतिशत भागों में उत्क्रमण होता है और उसकी मोटाई पर्याप्त, औसतन 1720 मीटर तक, की होती है।


title: ताप उत्क्रमण

text: तेज चलती हुई वायु के प्रक्षुब्ध मिश्रण से भी उत्क्रमण होता है। प्रक्षुब्ध मिश्रण से स्तरी कपासी, मेध बनते हैं। ऐसे मेघ से कई दिनों तक आकाश मेघाच्छदित रह सकता है, पर उससे वर्षा नहीं होती और यदि होती भी है तो बहुत ही कम या केवल बूँदा बाँदी।


title: ताप उत्क्रमण

text: वायु के स्तर के नीचे खसक आने को अवसाद (Subsidence) कहते हैं, जब वायु एक साथ नीचे उतरती हैं, तब दबाव की वृद्धि होती है, जिससे वायु के स्तर का संपीडन होता है। संपीडन की ऊष्मा ऊपरी भाग के लिये निचले भाग से अधिक होती है, इससे ताप की क्षयदर कम हो जाती है। जिससे ऊपरी भाग और गिर जाता है। संपीडन इतना हो सकता है कि निचले भाग का ताप उच्चतर हो जाए। इससे उत्क्रमण उत्पन्न होता है। कुछ विशेष स्थितियों में प्रतिचक्रवात में अवसाद होता है। प्रतिचक्रवात के क्षेत्र हैं शीतकाल में महाद्वीप के उत्तरी क्षेत्र और सारे वर्ष उपोष्ण कटिबंधीय क्षेत्र। इन्हीं क्षेत्रों में अवसाद उत्क्रमण होता है। महाद्वीपीय प्रतिचक्रवात के उत्क्रमण गुंबद के काआर के होते हैं। ऐसे उत्क्रमण उष्ण कटिबंधीय क्षेत्रों में कभी कभी ही होते हैं। ऐसे उत्क्रमण का नाम पहले व्यापारिक वायु उत्क्रमण रखा गया था, पर पीछे देखा गया कि इनका व्यापारिक वायु से कोई संबंध नहीं हैं।


title: ताप उत्क्रमण

text: जब ठंडी और उष्ण वायु साथ साथ रहती है, तब ठंडी वायु स्फान (wedge) सी फैलती है। इससे दानों प्रकार की हवाओं के बीच ढाल सीमा बनती है। इसे फ्राट कहते हैं। ऐसे फ्रांटवाले क्षेत्र में भी उत्क्रमण होता है। अन्य उत्क्रमणों से इसमें भेद यह है कि जहाँ अन्य उत्क्रमण क्षैतिज होते हैं वहाँ फ्राँट उत्क्रमण ढलानवाला होता है। फ्रांट उत्क्रमण की आर्द्रता साधरणतया ऊँची होती है और इसके ऊपर नीचे दोनों ओर मेघ रह सकते हैं। फ्रांट उत्क्रमण चक्रवात के निर्माण में बड़े महत्व का योग देता है। अनेक मौसमी घटाओं के घटित होने की व्याख्या उत्क्रमण से सरलता से हो जाती है।


title: करन सिंह ग्रोवर

text: करन सिंह ग्रोवर (जन्म २३ फ़रवरी १९८२) एक भारतीय लोकप्रिय मॉडल, टेलीविजन और फ़िल्म अभिनेता, प्रोड्यूसर है। उन्होंने अपने टेलीविजन करियर की शुरुआत एमटीवी इंडिया पर एकता कपूर के कितनी मस्त है ज़िंदगी की। उनको पहचान स्टार वन पर दिल मिल गए में डॉ॰ अरमान मल्लिक की भूमिका निभाने से मिली।


title: करन सिंह ग्रोवर

text: करन अम्बाला, हरियाणा के एक पंजाबी सिख परिवार के सदस्य है। करन का जन्म २३ फरवरी १९८२ को नई दिल्ली, भारत में हुआ था। उनका परिवार कुछ समय बाद सऊदी अरब चला गया और वह बारह साल तक वहीँ रहे। उनका बचपन और स्कूली शिक्षा दम्मम,सऊदी अरब में बीता। उनकी स्कूली शिक्षा इंटरनेशनल इंडियन स्कूल ऑफ दम्मम में हुई। सऊदी अरब में अपने कॉलेज के दिनों में उनका थाउसंड डेसिबल नाम का एक बैंड था। सन् २००० में वे मुंबई वापस चले गए और वहां उन्होंने होटल मेनेजमेंट में इंस्टीट्यूट ऑफ होटल मैनेजमेंट, कैटरिंग टेक्नोलॉजी और एप्लाइड न्यूट्रिशन मुंबई, से डिग्री प्राप्त की। अपनी डिग्री पूरी करने के बाद करन ओमान में मस्कट चले गए जहां पर उनका परिवार था और वहां शेरेटन होटल में उन्होंने विपणन अधिकारी के रूप में एक साल काम किया। बाद में उन्होंने भारत वापस आकर अभिनय में करियर बनाने की कोशिश की और २००४ में ग्लैडरैग्स मेगा मॉडल मैनहंट प्रतियोगिता में भाग लिया। उन्होंने अभिनय की शुरुआत एमटीवी इंडिया मे बालाजी टेलीफिल्म्स के लिये, कितनी मस्त है ज़िंदगी के साथ की जिसके लिए उन्हें राष्ट्रव्यापी टेलेंट हंट मॆ चुनाया गया था। वर्तमान में करन के माता, पिता और भाई दिल्ली में रहते हैं। जस्करन सिंह जिन्होंने "मिले जब हम तुम" में उदय की भूमिका निभाई है वो करन के वास्तविक जीवन मे चचेरे भाई है।


title: करन सिंह ग्रोवर

text: पहले २००५ से २००६ के मध्य तक वे भारतीय टेलीविजन अभिनेत्री बरखा बिष्ट के साथ थे जो कि " कितनी मस्त है ज़िंदगी" में उनकी सह कलाकार थी। उनकी सगाई भी हो गयी थी पर २००६ के मध्य में उनमे दरार आ गयी। अप्रैल २००७ में उन्होंने लोकप्रिय टीवी अभिनेत्री श्रद्धा निगम के साथ डेटिंग शुरू की। २ दिसम्बर २००८ मे इन दोनों ने गोवा के एक गुरुद्वारे में शादी कर ली। यह समांरोह एक व्यक्तिगत मामला था। विवाह १० महीने बाद तलाक में समाप्त हो गया। ग्रोवर ने शादी कर ली जेनिफर विंगेट , पर ९ अप्रैल २०१२ लेकिन जोड़ी २०१४ में अलग हो गई। ग्रोवर ने शादी अभिनेत्री बिपाशा बसु से ३० अप्रैल २०१६ को। ग्रोवर स्वास्थ्य को लेकर बहुत जागरूक है और व्यायामशाला में नियमित रूप से काफी अभ्यास करते है। उन्हे टैटू बहुत पसंद है और उनके शरीर पर बहुत सी टैटूज है। ग्रोवर ने कहा है कि वह है धार्मिक नहीं, बल्कि आध्यात्मिक है, और वह एक फिटनेस उत्साही है।


title: करन सिंह ग्रोवर

text: टेलीविजन में अभिनय के पहले उन्होंने मॉडलिंग, रैंप शो, विज्ञापन और यहां तक एक रेडियो शो का आयोजन जैसे कार्य किये। बाद में उन्होंने 2004 में ग्लैडरैग्स मेगा मॉडल मैनहंट प्रतियोगिता में प्रवेश लिया और अंत में 'सर्वाधिक लोकप्रिय मॉडल' के लिए पुरस्कार हासिल किया। उसके बाद वह बालाजी टेलेफिल्म्स द्वारा एक राष्ट्रव्यापी प्रतिभा खोज प्रतियोगिता के माध्यम से पांच अन्य लोगों के साथ, एमटीवी के एक शो "कितनी मस्त है ज़िंदगी" मे पात्र के लिए चुने गए। इसके बाद "प्रिंसेस डौली और उसका मेजिक बैग " और अंततः "कसौटी जिंदगी की" में एक नकारात्मक भूमिका में अभिनय किया। उसके बाद उन्होंने सहारा वन पर "सोलह सिंगार" और सीआईडी मे छोटे किरदार और "परिवार" मे काम किया। उसके बाद उन्होंने "दिल मिल गए" मे डॉ॰ अरमान मलिक की भूमिका की जिसने उन्हें एक प्रसिद्ध अभिनेता के रूप मे उभारा। उन्होंने स्टार वन के यथार्थ टेलीविजन शो "जरा नच के दिखा" कार्यक्रम को प्रस्तुत किया। नृत्य के यथार्थ शो "झलक दिखला जा सीज़न ३" मे वह द्वितीय स्थान पर रहे। वर्तमान में वह कलर्स टीवी पर आईडिया रॉक्स इंडिया कार्यक्रम प्रस्तुत कर रहे है।


title: नवम्बर

text: नवम्बर ग्रेगोरी कैलंडर और जूलियन कैलेंडर का ग्यारहवाँ महीना है। और यह उन चार महीनों में से एक है जिनके दिनों की संख्या ३० होती है।


title: सुज़ुकी

text: सुज़ुकी एक जापानी बहुराष्ट्रीय निगम है जिसका मुख्यालय हमामात्सू, जापान में स्थित है और जो काम्पैक्ट ऑटोमोबाइल और 4x4 वाहन, सभी रेंज की मोटरसाइकिल, ऑल-टेरेन वाहन (ATVs), आउटबोर्ड जहाज इंजन, व्हीलचेयर और अन्य प्रकार के छोटे आंतरिक दहन इंजन का उत्पादन करती है। उत्पादन मात्रा के आधार पर सुज़ुकी दुनिया भर में नौवीं सबसे बड़ी ऑटोमोबाइल निर्माता है, करीब 45,000 से अधिक लोगों को रोजगार देती है और 23 देशों में इसकी 35 मुख्य उत्पादन इकाइयां और 192 देशों में इसके 133 वितरक हैं। आंकड़ों के अनुसार जापान ऑटोमोबाइल मैन्युफैक्चरर्स एसोसिएशन (जेएएमए) से सुज़ुकी जापान की छोटी कारों और ट्रकों की दूसरी सबसे बड़ी निर्माता है।


title: सुज़ुकी

text: जापानी भाषा में "सुज़ुकी" को उच्चारित किया जाता है, जिसमें पर बलाघात दिया जाता है। अंग्रेजी में इसका उच्चारण किया जाता है और "ज़ु" पर जोर डाला जाता है। इस उच्चारण का इस्तेमाल सुज़ुकी कंपनी द्वारा उन विपणन अभियानों के लिए किया जाता है जो अंग्रेजी भाषियों के लिए होते हैं।


title: सुज़ुकी

text: 1909 में, मिशियो सुज़ुकी (1887-1982) ने जापान के समुद्र तट के एक छोटे से गांव हमामात्सू में सुज़ुकी लूम वर्क्स की स्थापना की. जैसे-जैसे सुज़ुकी ने जापान के विशाल रेशम उद्योग के लिए बुनाई करघे का निर्माण किया व्यापार में तरक्की होती गई। सन् 1929 में मिशियो सुज़ुकी ने एक नए प्रकार के करघे मशीन का आविष्कार किया जिसे विदेशों में निर्यात किया जाता था। सुज़ुकी ने करीब 120 पेटेंट और उपयोगिता मॉडलों के अधिकार को दायर किया। कंपनी ने अपने शुरूआती 30 सालों में केवल विकास और इस प्रकार के असाधारण जटिल मशीनों के उत्पादन पर ध्यान केंद्रित किया।


title: सुज़ुकी

text: करघा में उनकी सफलता के बावजूद, सुज़ुकी को एहसास हुआ कि कंपनी को दूसरी चीजों पर ध्यान देना चाहिए और उसने अन्य उत्पादों पर अपना ध्यान लगाया. उपभोक्ताओं की मांग के आधार पर, उन्होंने छोटी कारों के निर्माण का फैसला किया और उन्हें लगा कि यह कारों का निर्माण सबसे व्यावहारिक और नया व्यापार होगा. इय परियोजना को 1937 में शुरू किया गया और दो साल के भीतर ही सुज़ुकी ने कई कॉम्पैक्ट प्रोटोटाइप कार बना ली थी। सुज़ुकी का पहला मोटर वाहन, उस समय की नव प्रवर्तित, लिक्विड-कूल, चार स्ट्रोक, चार सिलेंडर इंजन द्वारा संचालित थी। इसमें ढाला गया एक एल्यूमीनियम क्रैंककेस और गियरबॉक्स था और 800 सीसी से कम के विस्थापन से उत्पन्न करती थी।


title: सुज़ुकी

text: द्वितीय विश्व युद्ध की शुरुआत में, सुज़ुकी की नए वाहनों के निर्माण योजना को स्थगित कर दिया गया जब सरकार ने नागरिक यात्री कारों को एक "गैर आवश्यक वस्तु" घोषित किया। युद्ध के समापन पर, सुज़ुकी ने एक बार फिर करघा का उत्पादन शुरू किया। करघा उत्पादन में उस समय तरक्की हुई जब अमेरिकी सरकार ने जापान के लिए कपास के निर्यात को मंजूरी दे दी. घरेलू कपड़ा निर्माताओं के ऑर्डर में वृद्धि के साथ सुज़ुकी की किस्मत चमक उठी. लेकिन खुशी ज्यादा दिनों तक टिक नहीं पाई क्योंकि 1951 में कपास बाजार ढह गया.


title: सुज़ुकी

text: इस भारी चुनौती का सामना करते हुए सुज़ुकी ने एक बार फिर मोटर वाहनों का निर्माण करने का फैसला किया। युद्ध के बाद, जापान को सस्ती, विश्वसनीय व्यक्तिगत परिवहन की बड़ी आवश्यकता थी। कई फर्मों ने "क्लिप-ऑन" द्वारा संचालित इंजनों की पेशकश की जो कि मूल रूप से साइकिल के साथ संलग्न हो सकते थे। सुज़ुकी का पहला दो पहिया उत्पाद, मोटरीकृत साइकल के रूप में आया जिसका नाम "पावर फ्री" था। सस्ती डिजाइन और आसानी से देखरेख और निर्माण की जा सकने वाली, 1952 पॉवर फ्री में 36 सीसी, वन होर्सपॉवर, टू-स्ट्रोक इंजन की विशेषता थी। डबल स्प्रोकेट गियर प्रणाली एक अभूतपूर्व विशेषता थी, जिसमें चालक को या तो इंजन के सहयोग से पैडल मारने या इंजन की सहायता के बगैर पैडल करने या पैडल को गाड़ी से अलग कर इंजन के बल पर गाड़ी चलाने की क्षमता होती थी। प्रणाली इतनी प्रतिभा सम्पन्न थी कि नई लोकतांत्रिक सरकार के पेटेंट कार्यालय ने सुज़ुकी में मोटरसाइकिल इंजीनियरिंग के अनुसंधान को जारी रखने के लिए वित्तीय सब्सिडी के लिए मंजूरी दी और इस प्रकार सुज़ुकी मोटर कॉर्पोरेशन का जन्म हुआ।


title: सुज़ुकी

text: 1953 में, सुज़ुकी ने रेसिंग की कई जीत में पहला स्थान प्राप्त किया जब अति लघु 60 सीसी "डायमंड फ्री" ने माउंट फुजी पहाड़ चढ़ाई में अपने वर्ग में जीत हासिल की.


title: सुज़ुकी

text: 1955 तक सुज़ुकी प्रति मास 6000 मोटरसाइकिलों का निर्माण करता था और अपने मोटरसाइकल की सफलता के बाद सरकारी तौर इसने अपना नाम बदल कर सुज़ुकी मोटर कंपनी लिमिटेड रखा, उसके बाद सुज़ुकी ने इससे भी ज्यादा सफलता प्राप्त ऑटोमोबाइलों का निर्माण किया: जिसमें 1955 का सुज़ुकी सुज़ुलाइट भी है। सुज़ुकी ने शुरू से ही नवाचार के लिए अपनी रुचि का प्रदर्शन किया। सुज़ुलाइट में फ्रंट-व्हील-ड्राइव, फोर-व्हील स्वतंत्र सस्पेंशन और रैक एंड पिनियन स्टियरिंग की विशेषता शामिल थी - एक विशेषता जो कारों में अर्द्धशताब्दी के बाद सामान्य हुई.


title: सुज़ुकी

text: गुड़गांव, भारत में आधारित मारुति सुज़ुकी इंडिया लिमिटेड सुज़ुकी की सर्वाधिक और सबसे महत्वपूर्ण सहायक कंपनी है जिसका 2009-2010 के राजस्व में 1,018,365 यूनिट का वार्षिक उत्पादन है। सुज़ुकी का भारतीय ऑटो दिग्गज कंपनियों में 54.2% की हिस्सेदारी है और शेष विभिन्न भारतीय जनता और वित्तीय संस्थाओं द्वारा स्वामित्व में है। कंपनी को 1981 में निगमित किया गया था और बॉम्बे स्टॉक एक्सचेंज नेशनल स्टॉक एक्सचेंज में सूचीबद्ध किया गया था। 2005-2006 में, कंपनी के पास भारत के पेसेंजर कार विपणन का 54% शेयर बाजार था। लगभग 75,000 लोगों को सीधे मारुति और उसके सहयोगियों द्वारा नियोजित किया गया.


title: सुज़ुकी

text: भारत के मध्यम वर्गीय लोगों के लिए कम कीमत की कार बनाने के लिए सुज़ुकी को एक मामूली भागीदार बनाते हुए मारुति सुज़ुकी को भारतीय सरकार की एक कंपनी के रूप में शुरू किया गया था। कुछ ही वर्षों में उत्पाद रेंज में काफी विस्तार किया गया, स्वामित्व बदल गया और ग्राहकों को विकसित किया गया.